Guna Daun Sirih Untuk Rawat Masalah Rabun? Boleh Percaya Ke?

Daun sirih sudah menjadi sebahagian daripada budaya masyarakat di Asia Tenggara. Malah, ramai juga yang percaya terdapatnya kebaikan daun sirih yang boleh dimanfaatkan. Ini termasuklah khasiat daun sirih untuk mata.

Benarkah daun sirih berkesan mencerahkan atau menghilangkan rabun pada mata?

Kebaikan daun sirih

Mengunyah daun sirih bersama buah pinang dan kapur
telah terbukti menjadi punca bagi beberapa jenis kanser seperti kanser mulut dan kanser esofagus.

Namun, daun sirih sahaja tanpa campuran sebarang bahan lain sebenarnya boleh memberikan beberapa manfaat kepada kita.

Beberapa kajian telah menunjukkan potensi kebaikan daun sirih. Antara kebaikan daun sirih adalah seperti berikut:

#1. Boleh membantu mengawal diabetes

Daun sirih merah mungkin boleh menurunkan kadar glukosa darah.

Ia mengandungi molekul aktif yang disebut tanin yang mempunyai sifat antidiabetik.

Alkaloid pada daun sirih dapat menurunkan kadar glukosa darah
 dengan menghalang penyerapan glukosa dalam usus.

Daun ini juga mengandungi pelbagai polifenol yang mempunyai potensi antioksidan yang sangat baik.

Molekul-molekul ini melindungi sel pankreas dari kerosakan radikal bebas.

#2. Menggalakkan kesihatan gigi

Amalan menghitamkan gigi telah lama menjadi sebahagian daripada budaya masyarakat Asia terutamanya di Vietnam dan juga Jepun.

Ia dilakukan dengan menggunakan ekstrak tumbuhan dan mineral.

Prosedur ini dikatakan baik untuk gigi anda.
Ia dapat mencegah jangkitan mulut dan prosedur pergigian yang menyakitkan.

Daun sirih merupakan salah satu bahan yang digunakan dalam proses penghitaman gigi.

D
aun sirih yang dikunyah dihasilkan daripada campuran daun sirih, buah pinang dan juga kapur mempunyai nilai atau bahan yang sama.

Walau bagaimanapun, daun sirih juga membebaskan katekolamin yang berinteraksi dengan sebatian yang dikeluarkan oleh biji pinang dan kapur.

Hal ini kemudiannya boleh menyebabkan kanser mulut dan tekak.

#3. Mempercepatkan kesembuhan pada luka

Tekanan oksidatif yang tinggi, iaitu radikal bebas di dalam badan anda, dapat memperlambatkan penyembuhan luka.

Penyembuhan luka yang lambat adalah salah satu komplikasi kritikal yang terdapat pada diabetes jenis 1.

Ekstrak herba daun sirih mungkin berkesan untuk merawat kes seperti ini. Daun sirih mengandungi kandungan polifenol yang mempunyai sifat antioksidan.

Ia boleh meningkatkan aktiviti enzim pemulih radikal bebas dalam badan anda.

Penggunaan ekstraknya pada tikus yang luka boleh meningkatkan kadar penyembuhan luka.

Ini meningkatkan kandungan hidroksiprolin, komponen utama kolagen pada tikus. Kandungan kolagen yang lebih tinggi
memudahkan pemulihan luka dan pertumbuhan semula tisu.

#4. Mungkin boleh membantu mengurangkan batuk dan sesak nafas

Menurut perubatan tradisional,
daun sirih dapat melegakan batuk yang dialami.

Daun ini direndam dalam minyak mustard, dipanaskan sedikit, dan disapukan pada dada untuk meredakan sesak paru-paru.

Jus daun sirih bersama madu dapat diberikan kepada anak-anak untuk menghilangkan kahak dan batuk, kerana rasanya yang hangat dan pedas.

Kajian ada menunjukkan bahawa tumbuhan ini juga dapat merawat bronkitis.

#5. Mungkin boleh membantu mencegah kanser

Daun sirih mengandungi sejumlah besar karsinogen yang disebut safrole.

Walau bagaimanapun, ia dimetabolisme menjadi
dihydroxychavicol
 dan
eugenol
. Kedua-dua sebatian ini kemudiannya dikeluarkan melalui air kencing.

Daun sirih juga menunjukkan sifat antioksidan
, antimutagenik, dan antikanser.

Fitokimia daun sirih yang menyebabkan sifat ini.

Ini bermaksud daun sirih mungkin bukan penyebab kanser jika ia digunakan tanpa menyebabkan ketagihan, melainkan jika dicampur penggunaannya bersama tembakau.

I
ni kerana aktiviti mengunyah tembakau telah dikaitkan dengan kes kanser mulut.

Adakah terdapat sebarang khasiat daun sirih untuk mata?

Air daun sirih yang biasa digunakan dalam merawat mata berasal daripada rebusan beberapa helai daun sirih. Air rebusan tersebut akan berwarna kuning kehijauan dan berasid.

Semakin banyak daun sirih yang digunakan dalam rebusan tersebut, maka warnanya akan menjadi lebih pekat dan tentunya lebih berasid.

Namun, adakah air rebusan ini boleh digunakan untuk merawat mata seperti mencerahkan mata atau mengatasi masalah rabun? Adakah terdapat khasiat daun sirih untuk mata secara khusus?

Jawapannya pastilah TIDAK sama sekali. Air daun sirih yang direbus itu berasid, dan ia tidak sesuai untuk dititiskan pada mata yang mempunyai nilai pH normal.

Sekiranya air sirih ini dititiskan juga pada mata, ia akan menyebabkan reaksi perubahan tahap keasidan pada biji mata anda.

Ia boleh merosakkan mata anda terutamanya pada lapisan kornea.
Risiko jangkitan pada mata juga akan semakin meningkat. ‘

Apa lagi kesannya pada mata?

Selain itu, daun sirih bukanlah bersifat steril atau bebas daripada sebarang mikroorganisme seperti bakteria.

Pada permukaan daun sirih, terdapat beberapa mikroorganisme yang boleh menyebabkan jangkitan pada mata anda.

Sekiranya terdapat jangkitan pada mata dan lambat dirawat, ia boleh menyebabkan kebutaan pada mata anda.

Begitu juga dengan amalan menempelkan daun sirih pada mata. Ia juga jelas sekali tidak berkesan dalam menghilangkan rabun atau mencerahkan mata anda.

Ketahuilah bahawa mata anda merupakan salah satu organ yang paling sensitif.

Sebarang kemasukan bendasing yang tidak sepatutnya hanya akan menyebabkan jangkitan lebih mudah berlaku dan agak sukar untuk dirawat kembali.

Dapatlah difahami bahawa tiada sebarang khasiat daun sirih untuk mata kita.


Alamak! Wanita Ini Tertukar Sperma Sewaktu Rawatan IVF, Bagaimana Boleh Terjadi?

Walaupun
rawatan kesuburan
 mempunyai maklum balas yang positif, tetapi buat sesetengah individu, pengalaman yang dialami oleh mereka boleh menjadi mimpi ngeri. Ada yang dirawat dengan menggunakan
sperma
 yang salah, ada klinik yang terhantar maklumat sensitif kepada pasangan yang salah dan ada juga insiden yang menyebabkan kerosakan kepada embrio. Ikuti artikel ini untuk mengetahui berkenaan dengannya.

Nota penafian: Artikel ini ditulis berdasarkan kepada peristiwa yang berlaku di luar negara. Ia tidak bertujuan untuk membenarkan perkara yang dilarang oleh kepercayaan agama masing-masing (penggunaan sperma lelaki lain).

Salah sperma

Puan F menunggu di hadapan pintu klinik, keresahan. Dia dan suaminya sudah merancang untuk menjalankan prosedur persenyawaan
in vitro
(IVF) buat kali ketiga. Hasil daripada dua prosedur yang dilakukan olehnya sebelum ini telah memberikan pasangan tersebut seorang cahaya mata. Mereka menggunakan sperma penderma yang sama kali ini untuk mendapatkan anak yang kedua.

Percubaan pertama mereka menggunakan sperma penderma pertama tidak berjaya. Namun itu tidak mematahkan semangat mereka pada ketika itu dan doktor menyarankan penggunaan sperma penderma yang lain untuk cubaan kali kedua. Kini, dia berharap agar cubaan kali ketiga menggunakan sperma yang sama daripada penderma kedua berjaya. Tujuannya adalah untuk mendapatkan anak kedua yang mempunyai struktur genetik yang sama dengan anak mereka yang sedia ada.

Walau bagaimanapun, setelah selesai proses pemindahan embrio ke dalam rahim Puan F, dia diberitahu bahawa terdapat kesilapan pada kertas kerja. Mereka menggunakan sperma daripada penderma pertama! Susulan daripada kejadian itu, pusat kesihatan tersebut memohon maaf dan menjanjikan sokongan berterusan untuk membantu Puan F dalam mendapatkan anak kedua. Puan F disahkan
mengandung
 dan mereka bercadang untuk meneruskan proses kehamilan tersebut.

Kawal selia rawatan ketidaksuburan

Walaupun dalam senario di atas, Puan F mampu bertoleransi dengan kesilapan yang dilakukan oleh pihak klinik, kebanyakan individu cenderung untuk melenting dalam situasi tersebut. Mana tidaknya, rawatan kesuburan ini menelan kos yang agak tinggi jadi usaha untuk mengawal selia prosedur rawatan perlu dikuatkuasakan untuk menjamin kualiti perkhidmatan terbaik. Kesilapan menggunakan sperma yang salah ini merupakan salah satu daripada kecuaian klinikal yang berlaku dalam kalangan klinik-klinik kesuburan di England. Laman web
Dailymail
melaporkan bahawa kira-kira 294 insiden kesilapan klinikal telah berlaku tahun lepas. Ini termasuk insiden pembocoran maklumat peribadi pesakit kepada keluarga yang salah dan kemusnahan embrio kesan daripada kecuaian pekerja.

Selain daripada kesilapan teknikal tersebut, sindrom hiperstimulasi
ovari
 (OHSS) juga kian meningkat. Ini merupakan kesan sampingan rawatan IVF di mana dos ubat suntikan
 hormon
 yang berlebihan akan menyebabkan ovari bengkak. Tujuan suntikan ini adalah untuk merangsang perkembangan telur wanita di dalam ovari agar ia cepat matang. Namun, jika ubat
 hormon
 dan simptom yang dialami oleh pesakit tidak dikawal selia, ia boleh menyebabkan simptom yang lebih teruk seperti sakit abdomen, muntah, sesak nafas dan kenaikan berat badan mendadak.

Menurut laporan yang dikeluarkan oleh
Human Fertilisation and Embryology Authority
, pada tahun 2018 sebanyak 156 kes berkaitan dengan kesan sampingan prosedur IVF telah berlaku. 104 kes terpaksa dirawat di hospital dan selebihnya, diberikan ubat tahan sakit untuk mengawal simptom. Kenaikan jumlah kes pada tahun ini berbanding tahun lepas (132) berkemungkinan disebabkan oleh peningkatan pada tahap kesedaran pekerja klinik untuk melaporkan OHSS. Ini bagi memastikan wanita yang terlibat dirawat dengan baik di hospital berdekatan.

Konklusi

Kesilapan klinikal khususnya berkaitan dengan rawatan masalah ketidaksuburan tidak boleh dipandang ringan. Ia boleh mempengaruhi tahap kesihatan emosi dan psikologi pasangan terutamanya jika kesilapan tersebut boleh dielakkan dengan langkah berjaga-jaga. Selain daripada kesilapan teknikal, pihak terlibat perlu mengambil serius berkenaan dengan kesan sampingan OHSS yang terpaksa ditanggung wanita melalui prosedur IVF. Jika anda mengalami simptom yang menyerupai OHSS selepas melakukan prosedur IVF, rujuk doktor anda untuk pemeriksaan lanjut dan rawatan susulan.

Hello Health Group
 tidak menyediakan nasihat perubatan, diagnosis, atau rawatan.


Pil Perancang Keluarga Bukan Untuk Elak Hamil Saja, Tapi Ini 7 Kebaikannya Yang Lain!

Kesan pil perancang keluarga mempunyai keberkesanan sehingga 99.9% sekiranya diambil dengan betul bagi tujuan kawalan kelahiran.

Pil ini juga dianggap sebagai salah 1 kaedah paling popular dalam kalangan mereka yang ingin merancang keluarga.

Namun, adakah anda tahu, kesan pil perancang keluarga ini bukan hanya bertindak untuk mengelakkan kehamilan semata-mata?

Jika anda ingin tahu apakah manfaat lain pil perancang kehamilan, sila lihat apa yang telah kami sediakan di bawah ini.

Untuk mendapatkan lebih banyak info tentang Kehamilan, sila dapatkannya
di sini.

7 manfaat & kesan pil perancang keluarga

Mungkin ada yang tidak tahu manfaat lain pil perancang kehamilan terhadap tubuh anda. Berikut adalah antara 7 manfaat pil ini kepada wanita.

#1. Mengawal kitaran haid

Salah 1 kaedah kawalan kelahiran yang melibatkan hormon adalah melalui penggunaan pil perancang keluarga.

Pil ini berkemungkinan
boleh menyeimbangkan turun naik hormon sewaktu seseorang wanita itu sedang mengalami haid
.

Ia membantu dalam pelbagai isu berkaitan
kitaran period seperti haid yang tidak teratur
mahupun pendarahan yang terlalu banyak.

Selain itu, pil perancang kehamilan juga boleh
membantu mengawal simptom sindrom ovari polikistik (PCOS)
 seperti tumbuhnya jerawat atau rambut yang berlebihan.

#2. Kesan pil perancang – Mengurangkan kesakitan akibat haid

Sekitar 31% wanita didapati terus menggunakan pil perancang keluarga
disebabkan kesannya dalam mengurangkan kesakitan semasa haid
.

Artikel berkaitan:

Haid Tidak Teratur Punca Pendek Usia

Tip Menghilangkan Kekejangan Ketika Haid

Pil ini juga boleh
bertindak menghalang ovulasi daripada berlaku
. Apabila seseorang wanita itu tidak berovulasi, maka rahim tidak akan mengalami kontraksi yang biasanya menyebabkan kekejangan yang sangat menyakitkan.

Sekiranya anda mempunyai haid yang menyakitkan, pil perancang keluarga juga boleh bertindak sebagai penahan sakit sewaktu anda period.

#3. Menghilangkan jerawat yang disebabkan oleh hormon

Antara penyebab kepada munculnya jerawat bagi seseorang individu ialah keadaan hormon yang tidak stabil. Oleh itu,
jerawat akan muncul dengan banyak sewaktu zaman remaja
.

Bagi mengelakkan jerawat tumbuh dengan banyak, pil perancang kehamilan boleh digunakan untuk mengawal kestabilan hormon.

Pil perancang yang mengandungi kedua-dua estrogen dan progesterone adalah jenis pil yang paling berkesan untuk menghalang pertumbuhan jerawat secara terkawal.

#4. Mengurangkan risiko untuk mendapat kanser rahim

Antara salah 1 manfaat pil perancang kehamilan dalam jangka masa panjang ialah ia
dapat mengurangkan risiko kanser rahim daripada berlaku
.

Wanita yang mengambil pil perancang ini
mempunyai risiko hanya 50% bagi mendapat kanser rahim
.

Yang menariknya, kesan pil ini masih boleh bertahan sehingga 20 tahun selepas anda berhenti mengambilnya.

Selain itu, ia juga boleh mengurangkan risiko kanser ovari bagi wanita.

#5. Mengurangkan risiko untuk mendapat ketulan atau
cyst
 pada ovari

Cyst
 ovari adalah sejenis kantung atau ketulan yang dipenuhi dengan cecair yang berlaku pada ovari sewaktu berlakunya ovulasi.

Ia tidaklah membahayakan kesihatan namun ia boleh memberikan rasa sakit atau tidak selesa pada seseorang wanita.

Wanita yang mempunyai
sindrom ovari polikistik (PCOS)
 biasanya mempunyai banyak cyst bersaiz kecil pada ovari mereka.

Apabila ovulasi dapat dihalang melalui penggunaan pil perancang kehamilan, maka ia juga secara tidak langsung dapat mengelakkan
cyst
 ini daripada berlaku.

Ia juga dapat menghalang
cyst
 yang lama daripada tumbuh kembali.

#6. Membantu mengawal endometriosis daripada berlaku

Endometriosis adalah
 1 keadaan di mana dinding tisu pada rahim yang disebut sebagai endometrium tumbuh di kawasan lain yang tidak sepatutnya.

Artikel berkaitan:

Tip Kurangkan Senggugut Akibat Endometriosis

Awas Kaum Wanita; Endometriosis Boleh KEMBALI Lepas Dibuang, Ini Sebabnya!

 Tisu ini kemudiannya akan menyebabkan pendarahan ketika anda mengalami haid.

Sekiranya pendarahan berlaku pada kawasan di mana darah mudah keluar daripada tubuh anda, ia akan menyebabkan keradangan dan juga kesakitan.

Pil perancang keluarga ini membantu anda
mengawal endometriosis daripada berlaku kerana ia akan mengelakkan kedatangan haid.

#7. Kesan pil perancang – Mengawal migrain akibat haid

Migrain adalah 1 keadaan sakit kepala yang teruk
 dan ia lebih kerap berlaku dalam kalangan wanita berbanding kaum lelaki.

Sebahagian besar puncanya adalah disebabkan oleh keadaan hormon yang tidak stabil.

Pakar perubatan berpendapat, migrain akibat haid mempunyai kaitan dengan penurunan hormon estrogen dan juga progesterone sebelum bermulanya kitaran haid.

Penggunaan pil perancang dapat membantu seseorang wanita
mengawal kadar hormon mereka daripada menurun yang boleh menyebabkan migrain
.

Bukan semua orang boleh mengambil pil perancang keluarga

Walaupun manfaat dan kesan pil perancang keluarga ini kelihatan sangat berkesan, namun tidak semua orang sesuai mengambil pil ini.

Sekiranya anda adalah seorang perokok atau berumur 35 tahun ke atas, kesan pil perancang ini boleh menyebabkan tekanan darah tinggi dan juga risiko darah beku.

Pil perancang kombinasi 2 hormon juga boleh memberikan kesan yang sama walaupun anda bukanlah seorang perokok.

Selain itu, pil ini juga boleh menyebabkan beberapa kesan atau simptom secara fizikal mahupun emosi.

Sekiranya anda ada mengalami beberapa kesan sampingan hasil daripada pengambilan pil perancang, berjumpalah dengan doktor untuk mendapat kepastian.

Doktor akan membantu anda menentukan kaedah mana yang paling berkesan untuk anda selain memaklumkan tahap risiko yang mungkin berlaku jika anda mengambilnya.


Tip Penjagaan Asas Si Manja Yang Mama Papa Perlu Ketahui, Barulah Tak Kelam-kabut!

Apabila bercakap mengenai bayi baru lahir, ia sesuatu mengujakan terutama bagi mereka yang pertama kali bergelar ibu bapa. Ini antara perkembangan bayi yang patut anda fahami.

Bayi baru lahir & tahun pertama mereka

Tahun pertama kehidupan
 bayi adalah masa yang menggembirakan. Namun tidak dinafikan adakalanya ia mewujudkan rasa terharu.

Sebagai ibu bapa baharu, perkembangan bayi yang dilalui adalah berbeza dari hari ke hari, minggu ke minggu dan bulan ke bulan.

Dan ia mungkin boleh membuatkan anda dan pasangan keliru dengan semua proses yang perlu dihadapi.

Dalam perkongsian artikel ini, Hello Doktor akan memberikan asas penjagaan dan tumbesaran untuk bayi baru lahir.

Semoga bermanfaat.

Perkembangan bayi bulan ke bulan

Bermula daripada seorang bayi baru lahir, anak akan membesar menjadi anak kecil yang aktif hanya dalam tempoh 12 bulan.

365 hari mungkin dirasakan lama, namun dalam proses transformasi seorang anak, ia adalah jangka masa pendek.

Pejam celik pejam celik, sedar-sedar si manja sudah pun boleh berlari.

Menjadi
parents
 pasti kita tidak sabar untuk mengetahui perkembangan bayi secara tepat.

Tetapi seperkara yang perlu anda faham adalah anak akan membesar mengikut rentak mereka sendiri.

Malah ia tidak akan sama dengan adik-beradiknya yang lain.

Bak kata orang putih, ‘
just follow the flow’.

Berikut merupakan antara titik perkembangan yang biasa akan berlaku mengikut usia anak:

#1 – 3 bulan

Untuk bayi baru lahir hingga 3 bulan,
 si manja mungkin akan mula:

Tersenyum. Pada awalnya, hanya untuk diri mereka sendiri. Dalam tempoh 3 bulan, senyuman yang diberikan adalah balasan kepada senyuman anda

Cuba mengangkat kepala dan dada ketika
tummy time

Mengikut objek dengan pandangan mata

Buka dan tutup tangan dan membawa tangan ke mulut

Mencengkam objek dalam tangan

Cuba untuk menjangkau objek yang digantung walaupun biasanya mereka tidak akan mendapatkannya

Perkembangan bayi #4 – 6 bulan

Pada tempoh ini, anak mungkin boleh:

Berguling daripada depan ke belakang atau belakang ke depan

Berceloteh (
babble
) seakan mengajak anda berborak

Ketawa

Mencapai sebarang objek dan manipulasi mainan dengan tangan

Duduk dengan sokongan dan mempunyai kawalan kepala yang kuat

#7- 9 bulan

Perkembangan bayi pada usia ini, biasanya mereka mampu untuk:

Mula merangkak
. Ini termasuklah pergerakan seperti
army crawling
, di mana mereka menyeret diri menggunakan perut dengan tangan dan kaki. Ada bayi yang tidak merangkak dan mula bertatih untuk berjalan

Duduk tanpa sokongan

Memberi tindak balas terhadap perkataan tertentu seperti nama sendiri. Mereka mungkin mula berceloteh dengan ungkapan ‘mama’ dan ‘dada’

Bertepuk tangan dan bermain permainan seperti
peekaboo

Mula belajar untuk berdiri dengan mencapai objek sekeliling seperti almari

#10 – 12 bulan

Merupakan fasa terakhir dalam perkembangan bayi untuk tahun pertama. Mereka belajar untuk:

Menyuap makanan sendiri

Mula bertatih dan berjalan dengan memegang objek sekeliling

Mengucap 1 atau 2 perkataan dan mula memanggil ‘mama’ dan ‘dada’

Menunjukkan ke arah objek yang diingini untuk mendapatkan perhatian anda

Mula meniru perbuatan anda seperti berpura-pura bercakap di telefon

Sesetengah si manja mungkin sudah mula membuat langkah pertama mereka

Mandikan bayi baru lahir

Pertama kali memandikan bayi baru lahir pastinya agak sukar, tetapi percayalah, anda akan berjaya melakukannya dengan baik bak profesional.

Umumnya, bayi tidak perlu dimandikan setiap hari. Bahkan, bayi hanya perlu mandi antara 2 – 3 kali seminggu.

Sebelum memandikan bayi pastikan anda sudah menyediakan barangan berikut:

Kain lap lembut dan bersih

Sabun dan syampu bayi ringan serta tanpa pewangi

Tuala

Lampin bersih

Pakaian bersih

Gunakan kain lap untuk membersihkan bahagian muka dan rambut si manja.

Lakukan urutan perlahan pada kulit kepala si manja
 anda menggunakan jari atau berus rambut bayi yang lembut.

Ini termasuklah pada bahagian atas
fontanelles
 atau ubun kepala.

Sekiranya menggunakan sabun atau syampu pada bahagian kepala, pastikan anda meletakkan tangan pada dahi agar air yang mengalir ke sisi dan tidak terkena bahagian mata si manja.

Anda boleh membasuh bahagian tubuh bayi dengan menggunakan sedikit sabun dan air.

Sepanjang proses mandian, pastikan anda menyiram air secara berkala pada tubuh mereka agar si manja tidak berasa kesejukan.

Selesai sesi memandikan bayi, balut si kecil dengan tuala segera. Jangan lupa untuk menutup bahagian kepala mereka, okay?

Penggunaan tuala bayi dengan pelindung kepala (
hood
) sangat disarankan agar bayi tidak berasa kesejukan.

Paling penting, semasa memandikan si manja
, jangan sesekali meninggalkan mereka.

Jika perlu keluar daripada bilik air, pastikan anda turut membalut si manja dengan tuala dan bawa mereka bersama.

Antara kebaikan mandi untuk si manja adalah:

Meningkatkan jalinan ibu bapa dan bayi

Merupakan pengalaman untuk belajar

Dapat menenangkan bayi yang meragam

Membantu menggalakkan bayi tidur lebih lena

Menjaga bayi

Jika ini adalah pertama kali anda mengendalikan bayi yang baru lahir, sudah tentu timbulnya rasa bimbang.

Usah risau. Anggap ini proses pembelajaran.

Berikut antara beberapa perkara asas yang perlu anda amalkan:

Basuh tangan atau gunakan gel pembersih
 sebelum memegang bayi kerana sistem imun si manja belum kuat. Pastikan setiap individu yang ingin memegang si kecil juga mempunyai tangan yang bersih

Berikan sokongan pada kepala dan leher si manja

Jangan sesekali mengoncangkan bayi baru lahir walaupun hanya untuk bermain. Jika perlu mengejutkan si kecil, berikan sentuhan lembut pada pipinya atau geletek kaki mereka

Pastikan anda meletakkan si manja dengan betul dalam
carrier
, kereta sorong
 atau tempat duduk kereta. Elakkan daripada melalui jalan yang terlalu berbonggol

Perkembangan bayi: Penjagaan kulit

S
iapa yang tidak ketagih dengan bau bayi malah ia membuatkan anda ingin mencium mereka berulang kali, bukan?

Kulit bayi sememangnya lembut tetapi ia juga sangat sensitif.

Ini adalah panduan yang harus dilakukan untuk menjaga kulit si manja.

Elakkan daripada membiarkan kulit si manja terdedah kepada sinar matahari terik sehingga berusia 6 bulan.

Lindungi bayi daripada gigitan serangga atau pepijat.

Tidak perlu memandikan bayi setiap hari. Mandian kerap boleh mengeringkan kulit mereka

Pastikan setiap pakaian baharu dibasuh sebelum dipakaikan kepada si manja

Untuk mendapatkan lebih banyak info tentang Bayi, sila dapatkannya
di sini.

Kesimpulan

Kesimpulan

Anda tidak boleh mengelak daripada berasa cemas semasa menguruskan dan menjaga bayi yang baru lahir.

Ia perkara normal.

Namun percayalah, dari masa ke masa, anda akan menjadi pakar dalam mengendalikan si manja.

Sekiranya terdapat kebimbangan mengenai perkembangan bayi anda, dapatkan rundingan dengan pakar pediatrik.


Sakit Kalau Ada Jerawat Tumbuh Dalam Telinga, Tapi Jangan Pecahkan! Ia Bahaya?

Apabila timbul seperti ada biji kecil di kawasan ini, ramai yang sering keliru di antara kondisi jerawat dalam telinga dengan bisul dalam telinga. Sebenarnya,
ia mungkin hanya sekadar akne
?

Untuk mendapatkan lebih banyak informasi tentang Kesihatan ENT, anda boleh klik
di sini
.

Kemunculan jerawat

Akne atau jerawat secara umumnya dianggap sebagai isu yang sering dialami individu remaja. Pun begitu ia juga boleh terjadi pada semua peringkat usia.

Akne boleh terbentuk di mana-mana
bahagian tubuh badan
. Namun ia sering wujud pada kawasan yang mempunyai kelenjar minyak paling banyak.

Ini terutamanya pada
bahagian wajah dan belakang badan
.

Jangan terkejut jika muncul jerawat dalam telinga. Ia bukanlah satu kebiasaan untuk terjadi tetapi ia boleh berlaku.

Anda tidak perlu bimbang, ada cara rawatan yang boleh membantu menyelesaikannya.

Punca jerawat dalam telinga

Sebelum kita mengetahui cara rawatan yang boleh dilakukan, jom fahami terlebih dahulu bagaimana masalah tersebut boleh terjadi.

Pada bahagian luar dan saluran telinga luar terdapat sel kulit, sel rambut dan
kelenjar yang menghasilkan minyak
.

Itu semua adalah ‘ramuan’ untuk membentuk jerawat.

Akne muncul apabila
pori tersumbat
 dengan sel-sel kulit mati dan sebum – yang merupakan minyak semula jadi, berfungsi melindungi kulit dan membantu mengekalkan kelembapan.

Bakteria juga boleh menyebabkan akne
.

Maka sebarang bakteria atau kekotoran di dalam telinga boleh mengakibatkan akne.

Antara penyebab lain jerawat dalam telinga adalah:

Pendedahan kepada persekitaran kotor atau berhabuk

Kelenjar di telinga menghasilkan terlalu banyak minyak

Berkongsi
putik kapas telinga
 dengan individu lain

Menggunakan fon telinga atau fon kepala
 yang kotor

Memasukkan benda ke dalam telinga, termasuklah jari

Bersentuhan dengan air yang tidak bersih, menyebabkan
swimmer’s ear
 atau
otitis externa

Peningkatan tahap tekanan

Ketidakseimbangan hormon, seperti semasa
akil baligh

Tindik telinga yang telah dijangkiti
 atau kotor

Memakai topi atau topi keledar untuk tempoh masa yang lama

Tindak balas alahan
 terhadap produk rambut atau kecantikan yang termasuk ke dalam saluran telinga

Bolehkah pecahkan jerawat dalam telinga?

Jadi apakah cara
rawatan terbaik untuk masalah akne
 ini? Pecahkan sahaja?

Nanti dulu.

Sebenarnya, kaedah terbaik adalah untuk mengelakkan daripada
memecahkan akne dalam telinga
.

Ini terutamanya jika ia terbentuk pada saluran telinga.

Tindakan memecahkannya boleh menyebabkan nanah dan bakteria tertolak masuk ke dalam liang yang lebih dalam.

Keadaan tersebut sekali gus akan mengakibatkan gejala tambahan, seperti rengsa, radang dan jangkitan.

Telinga adalah bahagian yang sensitif dan jika jerawat yang dipecahkan dijangkiti, ia boleh menyebabkan masalah lebih teruk.

Selain itu
kerosakan kulit dan parut
 juga boleh terjadi.

Sekiranya masalah akne tersebut menjejaskan aktiviti harian, ia perlu dikeluarkan oleh doktor bagi menghindarkan sebarang komplikasi.

Ketahui cara rawatan yang sesuai

Terdapat beberapa kaedah rawatan sesuai dicuba pada
kawasan telinga yang sensitif
.

Mampatan panas atau pad pemanas boleh mengurangkan keradangan dan kerengsaan. Ia dapat melembutkan akne untuk membawa nanah ke permukaan.

Sekiranya
jerawat kering dengan cara rawatan
 ini, anda perlu membersihkan bahagian tersebut menggunakan sabun ringan.

Pembersih dengan
witch hazel
 boleh membantu mencegah jangkitan.

Selain itu, terdapat juga ubat yang boleh dibeli di farmasi atau preskripsi daripada doktor yang dapat membantu merawat masalah ini, antaranya:

Hidrogen peroksida

Ubat sapu alkohol (
rubbing alcohol
)

Krim antibiotik

Produk yang mengandungi asid salisilat

Ubat antiradang bukan steroid (NSAID)
, seperti ibuprofen atau naproxen

Untuk jerawat yang teruk, doktor biasanya akan mengesyorkan ubat topikal atau sistematik yang diperbuat daripada
vitamin A
.

Krim Tretinoin adalah salah satu yang paling biasa digunakan.

Isotretinoin juga boleh digunakan, namun kebiasaannya untuk
masalah akne yang paling teruk
.

Langkah pencegahan

Jerawat dalam telinga dapat dicegah dengan mengamalkan
penjagaan kebersihan telinga yang baik
.

Ini termasuklah:

Mencuci dan membersihkan telinga secara berkala untuk mengurangkan sel kulit mati dan sebum

Tidak
memasukkan benda asing ke telinga

Mengelakkan berenang dalam air kotor

Buka topi atau topi keledar untuk seketika jika dipakai untuk tempoh lama

Sekiranya akne tidak bertindak balas terhadap kaedah yang dilakukan, pakar dermatologi boleh membantu untuk menentukan cara rawatan dan pencegahan terbaik.

Mereka akan mengenal pasti
tahap jerawat yang terbentuk
 dan mengesyorkan ubat-ubatan atau kaedah rawatan di rumah untuk mencegah timbulnya masalah.

Walau apa pun, individu yang memulakan kaedah rawatan baharu, perlu bersabar kerana ia akan memerlukan masa untuk dapat melihat keberkesanannya.


Obesiti Materna: Lebih Bahaya dari Apa Yang Anda Fikirkan

Obesiti semasa hamil meletakkan ibu dan bayi dalam kandungan berdepan dengan pelbagai risiko yang mengancam nyawa. Kajian terkini berfokus khusus kepada bayi perempuan mendapati bahawa impak berat ibu kepada bayi perempuan yang dikandungnya adalah melebihi jangkauan. Lebih mengejutkan, anak tersebut berisiko tinggi untuk menjadi gemok sepanjang hayatnya.

Obesiti materna boleh membangkitkan risiko obesiti dalam kalangan anak perempuan sulung

Kajian usahasama antara Uppsala University di Sweden dan University of Auckland’s Liggins Institute menunjukkan kaitan positif antara berat semasa hamil dan anak perempuan pertama. Hasil kajian menyimpulkan bahawa melalui semakan dekat Indeks Jisim Badan (BMI) kepada lebih 26000 wanita Sweden yang hamil semasa tempoh antara 1982 dan 1988, dan kadar obesiti untuk anak sulung pertama yang kemudiannya hamil pada 2000-2008.

Sementara ibu-ibu yang terlebih berat badan membawa 3 kali lebih tinggi risiko untuk anak perempuan pertama mereka menderita obesiti apabila besar, kadar yang sama juga melanda sehingga 5 kali lebih tinggi untuk ibu obes.

Kes ini, walau bagaimanapun, kelihatan berbeza kepada anak perempuan kedua, kerana kajian menunjukkan kurang risiko berbanding dengan anak pertama. Menurut Pendaftar Kelahiran Sweden terhadap lebih 13000 pasangan adik beradik perempuan, kajian mendapati bahawa secara puratanya, berat badan semasa lahir untuk anak perempuan sulung adalah lebih ringan daripada adik mereka, purata BMI mereka sebenarnya lagi tinggi daripada anak kedua, apabila mereka dewasa nanti.

Kesimpulannya, penyelidik dari kedua-dua universiti percaya bahawa berat semasa hamil mempunyai pengaruh besar terhadap kesihatan bayi untuk jangka masa panjang.

Pendapat menurut sains?

Pakar bersetuju bahawa kajian lanjut perlu dibuat untuk mendapatkan penjelasan yang lebih jelas tentang masalah ini. Mereka mencadangkan bahawa sebahagiannya mungkin terjadi disebabkan anak pertama secara amnya menerima kurang darah dan nutrien berbanding dengan anak kedua. Ini mungkin juga kerana fakta yang mengatakan dalam kehamilan pertama, badan ibu belum membuat semua pindaan seperti meluaskan pembuluh darah. Oleh itu, kekurangan nutrien pada janin boleh menyebabkan mereka berkemungkinan mengembangkan ketahanan insulin dan ketidakupayaan untuk membakar lemak.

Sesetengah penyelidik lain menganggap kes ini dipanggil “kitaran obesiti antara generasi”. Ia bermakna apabila ibu itu sudah terlebih berat atau obesiti, badan bayi dalam kandungannya juga akan menyerap untuk menyimpan lebihan lemak dalam peringkat dewasa nanti.

Kesan alam sekitar juga menjadi penyumbang besar kepada kadar obesiti untuk anak sulung. Jika ibu obes atau terlebih berat badan tidak membuat perubahan yang besar dalam tabiat pemakanan mereka selepas bersalin, anak pertamanya berkemungkinan terdedah dan terpengaruh dengan gaya hidup tidak sihat si ibu tanpa mengetahui sebenarnya mereka sudah berisiko menjadi obes.


Tak Sangka Buah Naga Memiliki Banyak Khasiat, Salah Satunya Meningkatkan Sistem Imun Badan

Tak sangka manfaat buah naga ini ada banyak. Ikuti artikel ini untuk mengetahui lebih lanjut.

Buah naga adalah sejenis buah tropikal daripada beberapa jenis pokok kaktus yang berasal daripada Amerika. Seperti namanya, kulit buah ini menyerupai sisik naga.

Walaupun buah ini berasal dari Amerika, ia ditanam secara komersial di Vietnam, Thailand, dan Taiwan.

Isi buah naga berwarna putih, merah, atau ungu dengan taburan biji-biji yang berwarna hitam yang boleh dimakan.

Tekstur isinya adalah seperti isi tembikai, manakala rasanya pula adalah seperti buah kiwi. Ciri-ciri unik inilah yang menjadikan buah ini amat
sesuai dijadikan ramuan dalam salad buah-buahan.

Untuk mendapatkan lebih banyak info tentang Pemakanan Sihat sila dapatkannya
di sini.

Fakta Pemakanan Buah Naga

Buah naga mengandungi sejumlah kecil nutrien. Ia juga merupakan sumber zat besi, magnesium dan serat yang baik.

Berikut adalah fakta pemakanan untuk hidangan 3.5 auns, atau 100 gram buah ini:

Kalori: 60

Protein: 1.2 gram

Lemak: 0 gram

Karbohidrat: 13 gram

Serat: 3 gram

Vitamin C: 3% daripada RDI

Besi: 4% daripada RDI

Magnesium: 10% daripada RDI

Dengan kandungan kalori yang rendah dan kaya dengan antioksidan, menjadikannya tambahan yang baik untuk diet penurunan berat badan.

Menurut USDA, buah naga mengandungi sejumlah besar serat, lycopene, dan karbohidrat serta vitamin larut air seperti karoten, vitamin C dan vitamin B niasin dan riboflavin.

Kekayaan mineral buah ini juga tinggi dan termasuk magnesium, kalsium, fosforus, besi, dan natrium.

Buah ini juga dipercayai
mengandungi fitonutrien yang menghalang pelbagai penyakit.

Selain itu, penyelidikan yang diterbitkan dalam
Food Chemistry
 mencadangkan terdapat asid lemak tak tepu (asid linoleik dan asid linolenik), dan asid lemak omega-3 dan omega-6 dalam biji buah ini.

Jadi, tidak hairanlah jika ia dianggap sebagai buah yang sangat berkhasiat atau
superfood.

Perbezaan Warna Isi

Isi merah

Ia adalah salah satu buah naga yang paling mudah ditemui di kebanyakan tempat.

Buah naga  jenis ini ternyata kaya kandungan kalsium serta fosforus.

Meskipun memiliki rasa yang cenderung manis, pakar kesihatan menyatakan bahawa warna merah memiliki kandungan gula yang sedikit sehingga selamat untuk diambil oleh pesakit diabetes.

Isi putih

Buah naga dengan bahagian isi dalam berwarna putih ini ternyata kaya akan kandungan vitamin C dan antioksidan.

Ini bermakna pengambilannya yang kerap boleh mencegah masalah penuaan akan datang.

Buah naga kuning

Tidak ramai yang tahu mengenai buah naga kuning. Buah ini memiliki warna kulit kuning terang dengan sedikit duri dan warna isinya cenderung sama dengan buah naga putih.

Kandungan vitamin A di dalam buah ini lebih banyak sehingga
sangat baik bagi kesihatan mata.

Manfaat Buah Naga

#1 Perlindungan terhadap Kanser

Kajian baru-baru ini mengenai buah naga menunjukkan bahawa buah ini mungkin mempunyai sifat antikanser terutama dalam kes kanser kolon.

Bersama dengan kualiti antioksidan vitamin C yang meningkatkan sistem imun, buah naga juga mengandungi sumber antioksidan semula jadi.

Menurut penyelidikan, karotena dan lycopene, yang terdapat dalam buah-buahan ini adalah antioksidan kuat yang dikaitkan dengan beberapa ciri anti-karsinogenik.

Ia membantu dalam mengurangkan peluang kanser prostat serta saiz tumor dalam badan.

#2 Meningkatkan sistem imun

Tahap tinggi vitamin C yang terdapat dalam buah ini
membantu meningkatkan imuniti dan merangsang aktiviti antioksidan lain dalam tubuh.

 Menurut kajian penyelidikan 2011, isi dan kulit putih dan merah mempunyai kandungan polifenol dan flavonoid yang tinggi yang dapat membantu menghilangkan radikal bebas.

 Ini telah dikaitkan dengan pencegahan percambahan sel-sel kanser.

 Juga, antioksidan ini berfungsi untuk meningkatkan kiraan platelet, dengan itu merawat denggi dan membantu pemulihan yang lebih pantas.

#3 Tinggi serat dan membantu pencernaan

Satu kajian pada prebiotik semula jadi di Thailand menunjukkan bahawa buah ini membantu meningkatkan flora usus yang sihat, yang penting untuk penghadaman yang lancar.

Buah naga mempunyai kandungan serat yang tinggi, yang bermakna ia dapat membantu pergerakan usus besar, melancarkan melepasi saluran pencernaan, merangsang gerakan peristaltik, dan mendorong pembebasan jus pencernaan.

Dengan mengawal fungsi usus dengan serat pemakanan, buah ini membantu dalam mencegah keadaan seperti sembelit, sindrom usus, dan juga kanser kolorektal.

#4 Kawalan diabetes

Penggunaan buah naga secara tetap dikaitkan dengan pengurangan kadar gula darah, yang bermanfaat untuk pesakit kencing manis jenis 2 dan individu yang mempunyai prediabetes.

Dalam kajian kajian penyelidikan pada tahun 2017, didapati bahawa prediabetes keseluruhan menunjukkan
penurunan kadar gula dalam darah yang ketara
 berbanding orang yang tidak memakan buah naga.

Tambahan pula, prediabetik dengan pengambilan buah ini lebih tinggi menunjukkan pengurangan glukosa darah yang lebih besar.

#5 Sumber antioksidan yang baik

Penyelidikan yang diterbitkan dalam
Journal of Food Science
menunjukkan bahawa disebabkan kandungan polifenol dan flavonoid yang tinggi, dan aktiviti antioksidannya boleh digunakan untuk kegunaan kosmetik dan farmaseutikal.

Kesan Pengambilan Buah Naga secara Berlebihan

1. Serat berlebihan tidak baik untuk perut

Walaupun serat pemakanan sangat baik untuk kesihatan penghadaman dan memberi banyak faedah, adalah idea bijak untuk memakan buah naga secara sederhana.

Ini kerana pengambilan serat diet yang berlebihan didapati tidak baik untuk kesihatan dan menimbulkan masalah penyerapan nutrien yang tidak baik oleh usus, gas usus, penyumbatan usus, sakit perut, dan kembung perut.

2. Antioksidan berlebihan merosakkan jantung

Antioksidan adalah sangat baik bagi semua orang, tetapi didapati bahawa pengambilan antioksidan yang tinggi untuk jangka masa yang panjang boleh merosakkan kesihatan ke tahap yang signifikan.

Seperti kajian yang dijalankan oleh Institut Kanser Kebangsaan, didapati bahawa perokok yang mengambil makanan tambahan beta-karoten dalam dos yang tinggi untuk tempoh yang berpanjangan adalah lebih cenderung untuk mengembangkan kanser paru-paru berbanding dengan individu yang menjauhi antioksidan tersebut .

Satu lagi kajian yang dijalankan oleh pejabat makanan tambahan mendapati bahawa pengambilan vitamin E yang tinggi
meningkatkan risiko strok pendarahan dalam sistem seseorang.

 Kesan sampingan adalah kerana cara antioksidan berinteraksi dengan sel-sel tubuh.

3. Manfaat buah naga – Menyebabkan reaksi alergi pada sesetengah orang

Secara keseluruhan, buah naga kelihatan selamat. Walau bagaimanapun, seseorang mungkin mengalami tindak balas alahan dalam beberapa kes yang jarang berlaku.

Simptom termasuk pembengkakan lidah, gatal-gatal, dan muntah.

Dalam dua kes, wanita yang tidak
mempunyai sejarah alahan makanan
 mengembangkan reaksi anaphylactic selepas memakan campuran buah yang mengandungi buah naga.

 Ujian mengesahkan bahawa mereka mempunyai antibodi terhadap buah naga dalam darah.

Ini adalah dua-satunya reaksi alahan yang dilaporkan pada masa ini, tetapi orang lain mungkin alergi terhadap buah ini tanpa mengetahuinya.

4. Manfaat buah naga – Mengganggu fungsi perubatan diabetes

Walaupun buah ini bermanfaat bagi pesakit kencing manis, adalah disarankan untuk berada di sisi yang selamat dan mengambil buah ini secara sederhana.

Ini kerana pengambilan buah ini yang banyak akan mengurangkan gula dalam darah ke paras yang rendah dan dengan itu meningkatkan risiko hipoglikemia.

Hipoglikemia adalah satu keadaan di mana gula darah kita turun ke tahap yang luar biasa rendah yang menimbulkan simptom seperti berpeluh berlebihan, kelaparan yang melampau, pengsan, keletihan, keterlaluan, kekeliruan mental, dan kebas bibir.

Dan, jika anda seorang
pesakit diabetes dan telah mengambil ubat
 untuk penggunaan yang sama maka buah ini yang berlebihan boleh mengganggu fungsi ubat-ubatan ini dan mungkin memburukkan keadaan.


Ketagihan Pornografi Boleh Jejaskan Kehidupan Seks? Ini Juga Jadi Punca Lelaki Mati Pucuk?

Disfungsi ereksi (ED) atau turut dikenali sebagai mati pucuk merujuk kepada
ketidakupayaan untuk mendapatkan atau mengekalkan ereksi semasa melakukan aktiviti seksual.
 Ia boleh berlaku atas pelbagai faktor, termasuklah ketagihan menonton video
porn!

Mati pucuk boleh terjadi dek kerana masalah fizikal dan psikologi, seperti kegelisahan prestasi, kemurungan, atau kesihatan fizikal.

Tetapi bagaimana pula dengan
habit
 menonton pornografi, benarkah ia boleh menjadi punca mati pucuk?

Berikut adalah dapatan yang ditunjukkan oleh penyelidikan, ingin tahu jawapannya? Ayuh teruskan pembacaan!

Untuk mendapatkan lebih banyak info tentang Kesihatan Lelaki, sila dapatkannya
di sini.

Video
porn
& ‘anoreksia seksual’

Walaupun kondisi ini kebanyakannya menjejaskan lelaki yang lebih tua, namun tinjauan yang dilakukan di Itali mendapati peningkatan tontonan pornografi internet dalam kalangan remaja boleh mencetuskan ‘anoreksia seksual’.

Apa itu ‘anoreksia seksual’?

Ia membawa maksud kehilangan selera atau keinginan untuk berinteraksi secara romantis-seksual.

Ura-ura yang mengatakan bahawa menonton terlalu banyak video
porn
menyebabkan ED telah menular dengan luas, tetapi tidak semua pakar berpendapat sedemikian.

Menurut Dr. Nicole Prause, Psikofisiologi Seksual dan Psikologi Berlesen di
Sexual Psychophysiology and Affective Neuroscience Laboratory
, UCLA, kajian yang telah dijalankan mendapati
tiada hubungan
 antara jumlah video
porn
ditonton dengan fungsi ereksi bersama pasangan!

Penyelidikan yang telah beliau jalankan bersama Dr. Jim Pfaus telah diterbitkan di dalam
Sexual Medicine
 dan merupakan kajian pertama daripada topik ini.

Malah, dalam 1 kes, kajian mendapati
rangsangan seksual menjadi lebih kuat
 pada lelaki yang menonton lebih banyak bahan pornografi di rumah.

Hal ini bermakna menonton bahan lucah tidak menyumbang kepada masalah disfungsi ereksi, kata Dr. Prause.

Tapi, pornografi masih boleh jejaskan selera seksual anda!

Walau bagaimanapun, para pakar ada mengatakan bahawa tabiat menonton pornografi boleh menjejaskan selera seksual.

Hal ini mungkin menyukarkan sesetengah individu untuk mendapat ereksi dan mengalami orgasma apabila bersama pasangan seksual.

Menurut Ahli Psikologi, Dr. Nikki Martinez pula,
akses mudah terhadap pelbagai jenis bahan pornografi
 boleh menyukarkan seseorang untuk terangsang dengan pasangan atau terlibat dalam aktiviti seksual seperti yang selalu dilakukan sebelumnya.

Tambah Dr. Martinez lagi, apabila mereka yang ketagih video
porn
 sudah terbiasa ‘melepaskan keinginan’ menggunakan medium tersebut, mereka bakal alami kesulitan untuk terangsang tanpa kehadiran bahan porno.

Perkara ini akan mewujudkan elemen negatif dengan pasangan, membuatkan isteri berasa ‘ditolak’, seolah-olah tidak cukup cantik atau menarik.

Pada masa yang sama, encik suami juga mungkin malu untuk mengakui
habit
 menonton video
porn
.

Cara anda ‘melihat’ diri sendiri juga boleh terjejas!

Pakar terapi, Natalie Finegood Goldberg turut mengatakan, pornografi boleh mewujudkan jangkaan yang tidak realistik; bagaimana hubungan seks harus kelihatan, cara pasangan beraksi dan perkara yang perlu dilakukan.

Bagi kebanyakan orang juga, pornografi boleh menimbulkan rasa malu sekiranya mereka tidak memenuhi standard yang ditonton di dalam video tersebut.

Bukan itu sahaja, sesetengah orang turut menggunakan medium ini sebagai tempat ‘merealisasikan’ fantasi nakal yang diidam-idamkan berbanding berkomunikasi secara terbuka dan berkongsi mengenainya dengan pasangan.

Selain itu, pakar juga mengatakan bahawa mereka tidak menganggap pornografi sebagai pemicu disfungsi ereksi, tetapi cukup penting untuk melihat cara pandangan seseorang terhadap pornografi.

Misalnya, menonton video
porn
 secara kompulsif, menonton beberapa adegan sekali gus, atau kecenderungan untuk cepat beralih daripada 1 adegan ke adegan lain, boleh menimbulkan banyak rangsangan yang biasanya tidak dapat dirasai apabila bersama.

Oleh itu, tabiat sebegini boleh menimbulkan masalah mati pucuk!

Di samping itu, menonton pelakon lelaki beraksi di dalam video
porn
 juga berupaya menimbulkan perasaan
insecurity
apabila anda mula membanding diri,
lantas memicu masalah disfungsi ereksi.

Apa yang boleh dilakukan jika anda @ pasangan alami isu ketagihan pornografi?

Masalah ketagihan pornografi tidak mudah untuk dipulihkan.

Namun usah risau, beberapa perkara berikut mungkin boleh mengurangkan rasa ketagih yang dihadapi untuk menonton bahan lucah. Antaranya:

Berhenti tonton video lucah:

Cuba berhenti selama beberapa hari atau minggu
, dan lihat kesan yang mungkin timbul. Selain itu, perhatikan perasaan anda saat bersetubuh dengan pasangan; sama ada bertambah baik atau sebaliknya.

Pasang perisian untuk penyekat pornografi di komputer:
 Tetapkan kata laluan yang sukar dan sembunyikan di suatu tempat yang memerlukan usaha banyak untuk dicari. Kesulitan ini dapat mematahkan semangat anda untuk menonton video
porn
!

Fikirkan sebab perlu berhenti, dan senaraikan untuk dibaca semula:
 Senaraikan keburukan yang menimpa diri apabila anda atau pasangan terjerumus ke dalam ‘kancah pornografi’.
Tulis kesan pada diri,
 hubungan, apabila bersama dan sebagainya. Apabila terasa seperti ingin menontonnya, baca semula senarai yang telah dibuat.

Cari ahli terapi seks yang terlatih:
 Sekiranya anda mengalami masalah ketagihan pornografi yang kronik dan
mengalami konflik dalaman,
 dapatkan khidmat bantuan ahli terapi seks yang terlatih. Hal ini akan dapat bantu kalian kenal pasti masalah yang menjadi pemicu.

Dapatkan bantuan di pusat pemulihan:
 Jika masalah dialami terlalu melampau dan tidak dapat dipulih dengan bantuan ahli terapi seks, anda perlu mempertimbangkan untuk dapatkan bantuan di pusat pemulihan.


Cara Melindungi Bayi Anda daripada Gigitan Nyamuk

Gigitan nyamuk bukan sahaja menyebabkan ketidakselesaan kulit tetapi juga boleh mengandungi penyakit maut. Bayi paling terdedah kepada nyamuk. Berikut adalah beberapa tip untuk membantu melindungi bayi anda daripada serangga yang menyakitkan dan berbahaya ini.

Pakai pakaian pelindung

Sekiranya anda dan bayi anda akan menikmati waktu berjalan-jalan di kawasan yang terdapat banyak nyamuk untuk jangka masa yang panjang, pastikan bayi anda berpakaian baju lengan panjang dan seluar. Pakaian boleh menghalang nyamuk dari menggigit. Ia juga boleh digunakan secara kombinasi dengan bahan kimia atau produk penghalau semula jadi. Bayi anda tidak patut memakai pakaian cerah atau berbunga kerana boleh menarik lebih banyak nyamuk.

Pakai penghalau nyamuk sebaiknya

1. Bayi di bawah usia dua bulan tidak disyorkan menggunakan repelan.

2. Repelan tidak boleh digunakan pada luka.

3. Baca label pada pembungkusan untuk arahan dan komponen produk.

4. Jangan sesekali menyembur repelan terus ke wajah bayi anda, sebaliknya semburkan sedikit pada tangan dan kemudian sapukan pada wajah bayi anda. Sebagai alternatif, repelan berasaskan krim adalah pilihan yang baik.

5. Gunakan jumlah yang mencukupi pada kulit bayi anda. Elakkan menggunakan terlalu banyak kali. Menggunakan terlalu banyak atau terlalu sedikit boleh mengurangkan keberkesanannya.

6. Buang sisa repelan pada kulit bayi anda dengan membasuh kawasan tersebut dengan sabun dan air secara teliti.

Jadikan rumah anda selamat dan bebas nyamuk

Nyamuk hanya boleh hidup dalam persekitaran tertentu. Oleh itu, persekitaran rumah anda memainkan peranan penting dalam menentukan jumlah nyamuk di sekeliling anda. Terdapat beberapa langkah yang boleh diambil untuk mencegah nyamuk daripada hidup dan mengganggu ahli keluarga anda:

Gunakan kipas di sekitar rumah anda kerana ia boleh menghalang nyamuk mencari arah melalui udara.

Bersihkan sebarang lopak air kerana ia adalah persekitaran yang sempurna bagi nyamuk hidup dan membiak.

Baiki dan gantikan tingkap pecah atau jaring tingkap supaya nyamuk tidak dapat masuk.

Keluarkan air bertakung daripada halaman anda, kosongkan tab madi dan tutup kolam dengan penutup.

Gunakan kelambu pada kereta sorong bayi

Gunakan jaring atau kelambu pada tempat tidur, katil atau kereta sorong bayi anda. Jaring dengan lubang yang lebih kecil akan menjadikan lebih sukar untuk nyamuk masuk, oleh itu, lindungi bayi anda dengan lebih baik. Anda boleh menggunakan kelambu pada tempat main bayi, buaian dan sebagainya.

Letakkan bungkusan atau bantal lavender dalam bilik bayi anda

Anda boleh menghalang nyamuk daripada menghampiri bayi anda dengan meletakkan lavender kering ke dalam beg kain atau sarung bantal kecil. Letakkan bungkusan lavender ini di tempat-tempat yang cukup tinggi supaya bayi anda tidak berpeluang mencapai dan menelannya.


Gemar Makan Roti Bakar? Ini 2 Bahayanya Anda Mesti Tahu!

Mungkin tidak banyak pilihan
menu yang lebih menyelerakan ketika sarapan pagi
 melainkan minuman panas bersama roti bakar yang disapu dengan mentega kegemaran anda, bukan?

Ia juga ternyata amat mudah dan pantas untuk disediakan dengan adanya pembakar roti. Namun, ramai percaya bahawa wujud bahaya tersembunyi di sebalik roti bakar dan pembakar roti!

Untuk mendapatkan lebih banyak info tentang Pemakanan Sihat, sila dapatkannya
di sini.

Roti bakar, menu sarapan paling popular?

Mungkin ramai menggemari roti yang dimakan begitu sahaja tapi ia akan lebih enak apabila dibakar atau dipanggang terlebih dahulu dan
disapu dengan mentega, jem, kaya atau inti lain
.

Terdapat dua cara atau kaedah pembakaran roti ini yakni dengan menggunakan api atau elektrik.

Kedua-duanya juga akan membakar roti dengan cara menjana dan menghala haba panas ke arah roti yang membuat ia menjadi kering dan ringan lantas lebih mudah dimakan.

Apa yang menarik adalah kaedah ini tidak memerlukan sebarang minyak atau sebarang produk tambahan lain sekali gus menjadikan ia
sebagai salah satu menu sarapan sihat
.

Pun begitu, telah wujud kajian yang kata bahawa menu ini sebenarnya tidak sihat ekoran wujud bahaya tersembunyi di dalam pembakar roti itu sendiri dan anda wajar waspada.

Apa nutrisi yang wujud di dalam roti bakar?

Untuk pengetahuan anda semua, 100 gram (g)
roti gandum itu mengandungi nutrisi yang berikut
:

Karbohidrat – 43 g

Protein – 12 g

Lemak – 3.5 g

Sodium – 455 mg

Potasium – 254 mg

Kolesterol – 0 mg

Kalori – 252 kcal

Dalam pada itu, ia juga turut mengandungi pelbagai lagi jenis vitamin dan mineral seperti vitamin A, vitamin C, zat kalsium serta zat besi yang
 sangat bagus untuk tubuh badan anda
.

Namun, wujud kebimbangan di mana apabila roti gandum itu dibakar, nutrisi-nutrisi di atas ini mungkin akan menjadi kurang atau hilang dan membawa kepada bahaya lain pula.

Kenapa ada pakar kata roti bakar tidak sihat?

Menurut
British Food Standards Agency
(BFSA), anda perlu berfikir lebih daripada sekali sebelum makan roti yang telah dibakar kerana ia mungkin agak berbahaya terhadap kesihatan.

Berikut adalah antara sebab roti bakar itu mungkin tidak sesihat seperti yang anda sangka:

Kewujudan bahan kimia bahaya

Ini kerana pembakar roti itu sendiri boleh mengeluarkan akrilamida – bahan kimia yang terhasil daripada makanan berkanji apabila dimasak pada suhu panas dan tempoh lama.

Salah satu contoh makanan berkanji tersebut adalah roti. Dalam erti kata lebih mudah, roti yang
dibakar pada suhu panas dan tempoh lama
 akan jadi punca akrilamida ini wujud.

Pun begitu, bahan kimia ini hanya akan mendatangkan ancaman berbahaya pada tahap kesihatan individu apabila ia masuk ke dalam tubuh badan dalam jumlah yang sangat besar.

Apabila roti itu dibakar sehingga berubah warna gelap lagi hitam, wujud risiko di mana ia akan menghasilkan serpihan bahan kimia berbahaya yakni neurotoksin serta karsinogen yang
sekali gus boleh jadi punca kondisi kanser
.

Kemalangan di dapur rumah

Tidak hanya itu, individu juga mungkin terlupa bahawa pembakar roti itu juga boleh
membawa kepada kemalangan di dapur rumah
 dalam bentuk kebakaran jika wujud kerosakan.

Ketahuilah bahawa alat ini juga boleh rosak di mana ia tidak tertutup secara automatik yang akan jadi punca
overheat
. Kesannya, ia boleh terbakar dan membahayakan seisi rumah.

Lupakan roti di dalam ketuhar itu kerana situasi ini bukan hanya boleh mengakibatkan kebakaran yang kecil malah besar. Bertindak segera untuk
mengelakkan diri daripada kemalangan
.

Baca lagi artikel berkaitan:

4 Tip Pastikan Dapur Anda Selamat

Garis Panduan Keselamatan di Dapur Buat Kanak-kanak

Selalu Masak Di Dapur Guna Perkakas Plastik? Baik BERHENTI Sekarang!

Apa yang anda boleh lakukan adalah dengan segera menutup suis dan mencabut plug jika ia jenis elektrik. Apabila ia telah rosak, jangan pula anda menggunakannya sekali lagi kerana kejadian itu boleh berlaku berulang kali.

Membakar roti dengan cara sihat lagi selamat!

BFSA juga telah menjalankan kempen
Go for Gold
yang menyarankan individu hanya bakar dan makan roti yang berwarna keemasan sahaja kerana ia akan dapat mengurangkan risiko kewujudan bahan kimia berbahaya.

Ini bermakna anda masih boleh membakar roti namun ia tidak boleh jika terlalu garing dengan karakteristik yang terlalu gelap dan hitam untuk mengelakkan kewujudan akrilamida.

Dalam pada itu, sentiasa periksa dan selenggara pembakar roti di dapur anda untuk memastikan alat itu masih dalam keadaan yang bagus sebelum menggunakan dan membakar roti.

Konklusinya, roti bakar itu
 masih sihat dan selamat untuk dimakan
 selagi ia tidak dibakar pada suhu panas dan tempoh lama! Pastikan pembakar roti anda itu juga tidak rosak ya?


Patah Tulang

Definisi

Apa itu Patah Tulang?

Fracture ialah terma perubatan untuk tulang patah. Terdapat empat kategori utama kepatahan: berubah tempat, tidak berubah tempat, terbuk dan tertutup.

Kepatahan berubah dan tidak berubah tempat merujuk kepada cara tulang tersebut patah. Dalam patah yang berubah tempat, tulang terpatah kepada dua atau lebih bahagian dan bergerak supaya kedua-dua penghujung tidak bertemu dalam satu garisan lurus. Dalam kepatahan tidak berubah tempat, tulang tersebut retak pada sebahagian atau keseluruhan tulang tetapi berubah dan kekal pada barisan yang betul.

Kepatahan tertutup belaku apabila tulang tersebut patah tetapi tiada luka atau lubang terbuka pada kulit. Kepatahan terbuka berlaku apabila tulang yang patah elalui kulit; ia boleh dimasukkan semula ke dalam luka dan tidak kelihatan melalui kulit. Ini ialah perbezaan utama dengan patah tertutup kerana patah terbuka mempunyai risiko jangkitan tulang dalam.

Terdapat pelbagai jenis kepatahan. Jenis yang lazim ialah:

Kepatahan tercabut/terkoyak (Avulsion)– otot atau ligamen menarik tulang, menyebabkan  kepatahan.

Kepatahan mengecil (Comminuted) – tulang terbahagi kepada beberapa bahagian.

Patah kemampatan (Compression) (menghancurkan) – secara amnya ia berlaku pada tulang berongga dalam tulang belakang. Sebagai contoh, bahagian depan vetebra pada tulang belakang hancur akibat osteoporosis.

Kepatahan berubah tempat (dislocation) – sendi berubah tempat, dan salah satu tulang pada sendi terpatah.

Kepatahan Greenstick – sebahagian tulang patah pada satu sisi, tetapi tidak patah secara keseluruhan kerana bahagian tulang yang lain boleh dibengkokkan. Biasa berlaku dalam kalangan kanak-kanak, kerana tulang mereka lebih lembut dan elastik.

Kepatahan garis rambut (Hairline) – sebahagian tulang patah. Jenis kaptahan ini sukar untuk dikesan.

Kepatahan hentaman (Impacted)– apabila tulang patah, satu bahagian tulang menekan tulang yang lain.

Patah secara panjang (Longitudinal) – kepatahan berlaku pada ukuran panjang tulang.

Patah secara serong (Oblique) – patah berlaku secara diagonal pada panjang tulang.

Patah patologi – apabila terdapat penyakit atau keadaan yang melemahkan tulang, dan menyebabkan kepatahan (tulang patah akibat penyakit/keadaan yang melemahkan tulang).

Patah spiral – kepatahan berlaku sekurang-kurangnya satu bahagian pada tulang berpusing.

Patah stress – ia lazim berlaku dalam kalangan atlet. Tulang patah kerana tekanan dan regangan berulang kali.

Kepatahan Torus (buckle) – tulang menjadi cacat tetapi tidak retak. Lazim beralku dalam kalangan kanak-kanak. Ianya sakit tetapi stabil.

Kepatahan melintang (Transverse) – patah secara lurus melepasi tulang.

Apakah kebarangkalian Patah Tulang?

Kepatahan sangat lazim belaku. Ia boleh terjadi kepada semua individu pada semua peringkat usia. Ia boleh diuruskan dengan mengurangkan faktor risiko. Sila berbincang dengan doktor untuk maklumat lanjut.

Simptom-simptom

Apakah simptom-simptom Patah Tulang?

Simptom yang lazim untuk kepatahan ialah:

Bengkak dan sakit dibahagian kecederaan;

Lebam;

Kecacatan lengan atau kaki;

Sakit pada bahagian cedera yang menjadi semakin teruk apabila bahagian tersebut dialihkan atau diberi tekanan ;

Hilang fungsi pada bahagian tercedera;

Dalam patah terbuka, tulang terkeluar daripada kulit.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Anda perlu menghubungi doktor sekiranya anda mengesyaki berlakunya kepatahan tulang kepada anda atau orang lain. Ini ialah situasi kecemasan perubatan.

Punca

Apakah Punca Patah Tulang?

Trauma: jatuh, kemalangan jalan raya, atau disepak semasa bermain bola sepak boleh menyebabkan kepatahan.

Osteoporosis: penyakit ini melemahkan tulang dan membuatkan tulang rapuh dan lebih mudah untuk patah.

Terlebih guna: gerakan berulang boleh memenatkan otot dan menyebabkan tlang mendapat daya berlebihan. Ini menyebabkan berlakunya kepatahan stres. Kepatahan stres lazim berlaku dalam kalangan atlet.

Faktor-faktor Risiko

Apakah yang meningkatkan risiko saya kepada Patah Tulang?

Risiko anda untuk mendapat kepatahan sebahagiannya bergantung kepada umur anda. Kepatahan tulang lazim berlaku dalam kalangan kanak-kanak, tetapi kepatahan kanak-kanak secara amnya kurang komplikasi berbanding orang dewasa. Semakin meningkat usia, tulang anda menjadi semakin rapuh dan lebih mudah untuk patah akibat jatuh yang tidak berlaku semasa anda muda.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut./strong>

Bagaimana pesakit Patah Tulang didiagnosis?

Cara yang paling lazim ialah menilai kepatahan melalui X-ray, ia menyediakan gambaran jelas mengenai tulang anda. Doktor lebih suka menggunakan X-ray untuk mengesahkan diagnosis. X-ray menjelaskan sama ada tulang tersebut masih baik atau telah patah. Ia juga boleh menjelaskan jenis kepatahan dan secara tepat mengenalpasti tempat berlaku kepatahan pada tulang.

Kadang -kadang, X-ray tidak menunjukkan kepatahan. Terutamanya apabila berlaku bersama beberapa kepatahan pergelangan tangan, kepatahan pinggul (orang tua), dan kepatahan stres. Dalam situasi ini, doktor anda akan melakukan ujian lain, seperti imbasan CT 9computed tomography), imbasan magnetik resonan (magnetic resonance imaging, MRI). dalam kes lain, seperti kemungkinan patah pergelangan tangan dengan gambaran X-ray normal, doktor anda akan menggunakan penganduh untuk mengurangkan pergerakan pada bahagian tersebut dan melakukan X-ray kedua selepas 10 ke 14 hari.

Sekali -sekala, walaupun selepas diagnosis kepatahan dibuat, anda mungkin perlu menjalani beberapa ujian lain (seperti imbasan CT, MRI atu angiogram X-ray khas untuk saluran darah) untuk menentukan sama ada tisu disekeliling tulang terjejas atau tidak.

Jika doktor anda mengesyaki kepatahan pada tengkorak kepala, mereka akan meninggalkan X-ray dan terus melakukan imbasan CT, dan akan diagnos kepatahan dan sebarang kecederaan penting berkaitan dalam tengkorak, seperti pendarahan pada otak.

Bagaimana pesakit Patah Tulang dirawat?

Rawatan mengikut satu peraturan asas: bahagian yang patah perlu diletakkan semula pada tempatnya dan elakkan daripada bergerak keluar daripada tempat sehingga ia pulih.

Penghujung tulang yang patah sembuh dengan “berkait” semula antara satu sama lain dengan tulang yang baru disekeliling batas bahagian yang patah.

Pembedahan kadang kala diperlukan untuk merawat kepatahan. Jenis rawatan yang diperlukan bergantung kepada keseriusan patah, sama ada ia terbuka atau tertutup dan tulang khusus yang terjejas.

Doktor menggunakan pelbagai jenis rawatan untuk merawta kepatahan:

Cast immobilization: plaster atau kaca gentian ialah rawatan paling lazim digunakan kerana kebanyakan tulang patah boleh sembuh dengan jayanya apabila tulang diletakkan semula pada posisi dan cast digunakan untuk mengekalkan kedudukan penghujung tulang semasa proses pemulihan.

Cast fungsi atau Brace: cast atau brace membenarkan pergerakan terhd atau terkawal pada sendi berhampiran. Rawatan ini diperlukan untuk beberapa jenis kepatahan, bukan pada semua jenis kepatahan.

Penarikan : penarikan digunakan untuk menjadikan tulang selari dengan lembut, perbuatan menarik secara stabil.

Penetapan luaran: operasi ini, pin atau skru metal diletakkan pada tulang yang patah di ata dan di bawah tempat patah. Pin atau skru tersebut dihubungkan dengan bar metal diluar kulit. Alat ini ialah fram untuk menstabilkan yang memegang tulang pada posisi yang betul semasa ia sedang pulih. Dalam kes kulit dan tisu lembut yang lain terjejas teruk, alat ini mungkin digunakan sehingga pembedahan boleh dijalankan.

Penetapan dalaman dan reduksi terbuka: semasa operasi ini dijalankan, fragmen tulang diletakkan semula pada kedudukannya (reduced), dalam barisan normal dan kemudian dipegang bersama skru khas atau lekatkan plat metal pada permukaan luar tulang. Fargmen ini juga mungkin dipegang bersama dengan memasukkan batang melalui ruang sumsum pada bahagia tengah tulang tersebut.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Patah Tulang?

Gaya hidup dan kaedah pengubatan sampingan berikut mungkin membantu anda mengatasi  fracture:

Jika anda mengalami kepatahan tulang, apabila cast atau penganduh dibuang, anda perlu menggunakan bahagian tersebut semula secara berperingkat. Ia mungkin mengambil masa 4 ke 6 minggu untuk tulang tersebut memperoleh kekuatannya semula. Tanya doktor anda berkaitan jenis dan kekuatan aktiviti yang selamat dilakukan, bergantung kepada kepatahan dan kesihatan anda secara keseluruhan. Berenang secara amnya adalah cara yang baik untuk proses pemulihan dan menguatkan tulang anda.

Diet yang baik juga membantu menguatkan tulang anda. Diet yang kaya dengan kalsium dan vitamin D membantu menguatkan tulang.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Rancang Nak Turun Berat, Berapa Portion Nasi Untuk Diet Yang Disarankan?

Anda mahu berdiet tetapi tidak tahu
portion
 nasi untuk diet yang perlu diamalkan? Jangan risau, ini panduan sukatan nasi untuk diet yang boleh anda ikuti.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Nasi putih, makanan ruji rakyat Malaysia

Nasi atau nasi putih
 bukanlah sejenis makanan yang asing dalam masyarakat kita.

Ia merupakan jenis bijirin yang menjadi makanan utama bagi penduduk di Asia, khususnya di Asia Tenggara.

Ia bukanlah sesuatu yang janggal apabila nasi dijadikan menu utama tidak kira sama ada ketika bersarapan, makan tengah hari mahupun makan malam.

Nasi boleh dikatakan sebagai satu budaya yang tidak boleh ditinggalkan kerana ia telah menjadi sebagai satu gaya hidup masyarakat di negara ini.

Jadi, apabila seseorang itu sedang berdiet, agak sukar bagi dirinya untuk meninggalkan hidangan nasi dalam sehari.

Nasi perlu dimakan sekurang-kurangnya satu hidangan setiap hari.

Ramai yang cuba mencari kaedah atau
portion
 nasi untuk diet agar mereka masih lagi boleh menikmati nasi walaupun sedang berusaha menurunkan berat badan.

Jangan risau, kami akan kongsikan sukatan nasi untuk diet yang sesuai untuk diamalkan.

Namun sebelum itu, adalah lebih baik sekiranya anda mengetahui kandungan nutrisi dan juga
kalori nasi yang anda makan setiap hari.

Nutrisi dan juga kalori yang ada pada nasi putih

Tahukah anda, satu cawan nasi putih yang telah dimasak mengandungi sekitar 242 kalori?

Ya, ia boleh dikatakan agak tinggi. Apatah lagi jika anda menanak nasi dengan menggunakan beras putih jenis pendek yang diperkaya.

Untuk nutrisi secawan nasi putih yang sama, anda boleh melihat penerangan di bawah ini:

Karbohidrat

Bagi secawan nasi putih yang telah dimasak, ia mengandungi sekitar 53 gram karbohidrat.

Hanya sebilangan kecil daripada karbohidrat ini berasal daripada serat.

Selebihnya datang daripada sumber kanji dan juga sejumlah kecil gula pada nasi tersebut.

Nilai indeks glisemiknya
 (GI) pula ialah 73, lebih tinggi daripada jenis beras perang.

Untuk pengetahuan anda juga, jenis beras pendek mempunyai nilai GI yang lebih tinggi berbanding jenis beras sederhana atau panjang.

Protein

Terdapat hanya 4 gram protein sahaja bagi setiap satu cawan nasi putih berbanding 5 gram bagi jenis beras perang.

Lemak

Bagi nasi putih, kandungan lemak boleh dikatakan hampir tiada selagi mana anda memasaknya tanpa menggunakan susu, mentega atau minyak.

Jika bahan-bahan seperti ini ditambah ketika menanak nasi, maka jumlah lemak pada nasi pasti akan bertambah.

Vitamin dan mineral

Nasi putih mempunyai kandungan mangan yang diperlukan tubuh setiap hari. Selain itu, ia turut
mengandungi zat besi
 dan juga
vitamin B yang amat baik untuk tubuh
.

Portion
 nasi untuk diet: Jangan makan nasi kalau sedang berdiet?

Kebanyakan jenis diet untuk menurunkan berat badan akan menganjurkan pengurangan kalori harian yang amat ketat.

Secara umumnya, jika anda mahu menurunkan berat badan, anda mesti mengamalkan defisit kalori dengan cara mengambil lebih sedikit kalori daripada jumlah yang anda mampu bakar setiap hari.

Memandangkan nasi putih mempunyai jumlah karbohidrat yang tinggi, ramai individu yang terus mengelakkannya ketika mereka sedang berdiet.

Oleh sebab itu, timbul persoalan adakah nasi putih perlu dielakkan ketika berdiet?

Jawapannya, tidak semestinya. Ini kerana, nasi putih sangat rendah kandungan lemak, mudah dihadam dan mempunyai kandungan vitamin dan mineral yang tinggi.

Apa yang perlu anda buat adalah dengan mengawal
portion
 nasi untuk diet anda.

Mengawal sukatan nasi untuk diet merupakan kaedah yang paling tepat tanpa perlu meninggalkan terus nasi daripada hidangan harian anda.

Ini 3 cara untuk amalkan
portion
 nasi untuk diet yang terbaik

Terdapat tiga cara yang boleh anda amalkan ketika mengawal sukatan nasi untuk diet. Tiga cara tersebut ialah:

#1. Kawal
portion
 nasi untuk diet

Jika anda mengamalkan jenis diet yang rendah karbohidrat atau rendah kalori, anda semestinya perlu mengubah jumlah hidangan nasi anda.

Amalkan
kaedah Pinggan Sihat Malaysia
 di mana nasi disarankan untuk diambil ¼ atau suku pinggan anda sahaja.

Selain itu, elakkan daripada mengambil sumber karbohidrat lain sebelum atau selepas daripada hidangan yang mengandungi nasi.

#2. Amalkan kaedah memasak yang rendah kalori

Mungkin ada yang gemarkan nasi yang dimasak dengan menggunakan minyak, krim atau susu.

Nasi yang dimasak dengan menggunakan bahan atau kaedah seperti ini hanya akan meningkatkan jumlah kalori pada nasi.

Cara terbaik adalah dengan menanak nasi seperti biasa, iaitu dengan hanya menggunakan air sahaja.

Jangan lupa, sukatan nasi untuk diet anda mestilah tidak berlebihan ketika menanak nasi.

#3. Lengkapkan hidangan dengan lauk yang sihat

Beras atau nasi putih boleh membuatkan anda berasa lapar dengan lebih cepat berbanding bijirin lain.

Oleh itu, anda perlu makan nasi putih dengan lauk lain yang lebih sihat dan mengenyangkan.

Antaranya adalah dengan tambahan sayur-sayuran yang tinggi serat dan juga sumber protein.

Antara jenis sayuran yang disarankan ialah seperti brokoli, kacang panjang atau asparagus.

Bagi sumber protein pula,
anda boleh mengambil potongan ayam tanpa lemak
 atau ikan.


Ayam atau Ikan, Mana Satu Yang Lebih Sihat Dan Berkhasiat? Semak Di sini!

Ayam atau ikan? Itulah dilema yang mungkin menghantui fikiran setiap kali ingin memilih menu makanan. Mana satu lebih sihat dan berkhasiat? Mari kita merungkai persoalan tersebut.

Ayam

Ayam mungkin merupakan pilihan utama berbanding ikan secara umum dalam kalangan masyarakat. Ia mungkin disebabkan rasanya yang lebih sedap (sangat subjektif) atau lebih penting adalah harganya yang lebih murah berbanding ikan.

Jika anda ingin fokus kepada menambah jisim otot tanpa kalori yang tinggi, ayam adalah pilihan yang baik sebagai sumber protein. Namun, sebaiknya adalah membeli ayam tanpa kulit untuk pilihan yang lebih sihat. Selain itu, ayam juga kaya dengan vitamin B.

Salah satu daripada isu yang timbul adalah banyak ayam yang diternak secara komersial diberikan antibiotik dan hormon pembesaran. Ayam yang dijual mungkin tidak 100% semula jadi. Oleh itu, sila berhati-hati dalam memilih jenis ayam.

Ikan

Ikan sememangnya sumber protein yang tinggi. Selain itu, ia mempunyai kandungan yang sangat penting iaitu
omega 3
 yang tidak boleh dihasilkan oleh badan. Antara manfaat omega 3 adalah meningkatkan memori, mengurangkan keradangan dan memberikan jantung yang lebih sihat.

Sesetengah ikan mungkin mempunyai lebih vitamin B. Contohnya, kandungan vitamin B-12 di dalam ikan salmon adalah lebih tinggi berbanding ikan lain dan juga ayam. Ikan ini juga kaya dengan vitamin D yang penting untuk kesihatan tulang.

Antara kebimbangan yang ada pada ikan adalah kandungan merkuri yang terdapat di dalamnya. Menurut
Food and Drug Administration (FDA)
, beberapa jenis ikan mengandungi kadar merkuri yang tinggi termasuk makarel raja, ikan yu, tilefish dan ikan todak. Ibu mengandung terutamanya harus elakkan pengambilan ikan dengan kandungan merkuri yang tinggi.

Apakah pilihan terbaik?

Realitinya, tiada satu pun makanan yang boleh membekalkan semua jenis nutrien kepada badan kita. Oleh sebab itu, kita perlu mengambil pelbagai jenis makanan bagi memastikan semua jenis nutrien dapat diperoleh. Sama juga seperti ayam dan ikan. Jika ingin dibandingkan, kedua-duanya tidak jauh berbeza. Kemungkinan ikan mendahului ayam dari sudut omega 3.

Walau bagaimanapun, mengambil kedua-duanya secara bergilir adalah cara yang terbaik agar khasiat daripada keuda-duanya dapat dimanfaatkan. Tapi jangan sampai berlebihan!


Masih Lagi Berkisar Vaksin COVID-19, Mana Satu Keluaran Yang Lebih Baik; Moderna Atau Pfizer?

Untuk mendapatkan lebih banyak info tentang coronavirus di Malaysia, sila dapatkannya
di sini
.

Bukan dua sahaja, lebih daripada 10
vaksin virus korona baharu (COVID-19) keluaran syarikat terkemuka di seluruh dunia
 telah dihasilkan bagi membasmi wabak pandemik tersebut.

Perlumbaan ini bakal menyaksikan jutaan rakyat di seluruh dunia menerima suntikan vaksin bagi membantu dunia untuk pulih.

2 syarikat pengeluar vaksin teratas, Pfizer-BioNTech dan Moderna telah diluluskan untuk kegunaan di beberapa negara terpilih.

Manakala vaksin keluaran lain hanya diluluskan untuk kegunaan kecemasan atau terhad kepada situasi tertentu sahaja.

Artikel ini akan membuat perbandingan di antara
vaksin yang dihasilkan oleh Pfizer dan Moderna
 bagi melihat keberkesanan kedua-duanya.

[covid_19]

Tahap keberkesanan vaksin secara keseluruhannya

Kedua-dua vaksin yang dikeluarkan oleh Pfizer dan Moderna menggunakan konsep yang sama.

Ia menguatkan sistem imun badan dengan menghantar
keratan maklumat genetik virus korona baharu yang dikenali sebagai RNA
 pengutus atau mRNA.

Kod genetik tersebut seterusnya akan memberi arahan kepada badan untuk menghasilkan protein (antigen) yang terdapat pada permukaan COVID-19.

Keadaan ini membolehkan badan untuk menghasilkan antibodi sebagai persiapan jika virus sebenar cuba untuk mencerobohi kawasan taklukan.

Melalui kajian yang dijalankan oleh Moderna, vaksin mereka mempunyai tahap keberkesanan setinggi 94.5%.

Jika dilihat pada subjek kajian, 5 daripada 13,934 subjek yang menerima vaksin disahkan positif COVID-19 berbanding dengan 90 daripada 13,883 subjek yang menerima plasebo.

Artikel berkaitan:

Pfizer pula
melaporkan tahap keberkesanan vaksin
 setinggi 95%.

8 daripada 18,198 subjek yang menerima vaksin disahkan positif COVID-19 berbanding dengan 162 daripada 18,325 subjek yang menerima plasebo.

Kedua-dua vaksin yang dikeluarkan mempunyai tahap keberkesanan yang hampir sama.

Namun apabila dibandingkan mengikut usia subjek, terdapat perbezaan walaupun ia tidak begitu ketara.

Vaksin yang dikeluarkan oleh Moderna mampu memberikan perlindungan 100% kepada subjek yang berusia 65 tahun ke atas.

Manakala bagi subjek yang berusia di antara 18 hingga 64 pula, kadar keberkesanannya adalah sekitar 93%.

Bagi vaksin yang dikeluarkan oleh Pfizer pula, tahap keberkesanan bagi subjek yang berusia 56 tahun dan ke atas adalah sekitar 93%.

Individu berusia di antara 16 hingga 55 tahun
boleh mendapat perlindungan vaksin pada tahap keberkesanan sekitar 95%
.

Jika dilihat pada perbandingan kedua-duanya, tidak banyak beza pun.

Namun, perbezaan ketara dapat dilihat pada keupayaan vaksin untuk mencegah jangkitan COVID-19 teruk.

Masalah kesihatan kronik, adakah ia akan mempengaruhi tahap keberkesanan?

Seperti yang anda sedia maklum, mereka yang menghidap penyakit kronik turut dianggap sebagai golongan berisiko tinggi.

Ia berikutan mereka lebih mudah mendapat
komplikasi akibat jangkitan virus sehingga boleh mengancam nyawa
.

Kajian terhadap tahap keberkesanan vaksin bagi keduanya hampir sama, Pfizer pada 95.3% manakala Moderna pada 95.9%.

Subjek yang terlibat dalam kajian Moderna mempunyai latar belakang penyakit seperti berikut:

Penyakit peparu kronik

Penyakit jantung

Kencing manis

Penyakit hati

Jangkitan HIV

Obesiti tahap teruk

Dalam kajian yang dibuat oleh Pfizer pula, mereka turut melibatkan subjek dengan penyakit seperti yang tersenarai di atas dan beberapa penyakit tambahan:

Kanser

Penyakit buah pinggang

Demensia

Penyakit vaskular

Beberapa penyakit kronik yang lain

Adakah ia bakal memberikan tahap perlindungan yang baik berbanding Moderna? Tidak semestinya berikutan kajian keberkesanan menunjukkan kedua-duanya lebih kurang sama efektif.

Vaksin Pfizer bakal diedarkan di Malaysia seawal Februari 2021

Seperti yang anda sedia maklum, Bahagian Regulatori Farmasi Negara (NPRA) telah
meluluskan vaksin keluaran Pfizer-BioNTech secara bersyarat
 untuk kegunaan awam.

Pemberian terbahagi kepada beberapa suku dan pada suku pertama, majoriti peruntukan vaksin akan diberikan kepada petugas di barisan hadapan.

Perlahan-lahan individu lain akan turut divaksinkan apabila baki vaksin dihantar kelak dalam suku yang berbeza.

Rasional di sebalik pemilihan Pfizer berbanding Moderna bukanlah sesuatu yang umum dikongsi oleh pihak atasan.

Namun, jika dilihat pada tahap keefektifan vaksin, setakat ini, kedua-duanya mempunyai peratusan keberkesanan yang sangat tinggi (melebihi 90%).

Tambahan pula kedua-duanya menggunakan RNA pengutus sebagai bahan untuk merangsang badan untuk menghasilkan antibodi.

NPRA akan terus
memantau prestasi vaksin dan kesan sampingan
 yang dilaporkan oleh pengguna.

Baca juga:

Alami Kesan Alergi Teruk Selepas Suntikan Vaksin COVID-19? Ini Yang Anda Perlu Tahu

Vaksin COVID-19 Sudah Ada! Bersediakah Kita Terima Suntikan Februari Ini?

Konklusi

Vaksin merupakan salah satu cara yang berkesan untuk menghindarkan jangkitan virus korona baharu.

Apabila vaksin virus korona baharu sudah diedarkan di Malaysia, dijangka jumlah kes harian akan menurun dalam tempoh masa tertentu.

Walau bagaimanapun, polisi pencegahan terbaik adalah untuk
setiap individu patuh kepada prosedur operasi standard (SOP)
 yang telah ditetapkan oleh pihak berkuasa.

Ini termasuklah pemakaian topeng muka, amalan cuci tangan dan penjarakan sosial.

[mc4wp_form id=”115319″]

#HelloHealthGroup, #HelloDoktor, #HelloHealthCoronaVirus


Tip Pemakanan DASH dan Pemakanan Intuitif

Pesakit yang mempunyai tekanan darah tinggi perlu mengubah gaya hidup mereka, salah satunya adalah gaya pemakanan. Dalam konteks mengubah gaya pemakanan, kita akan membicarakan tentang pemakanan intuitif dan diet DASH
(Dieatary Approaches to Stop Hypertension)
. Berikut adalah tip-tip yang boleh membantu anda untuk memanfaatkan kedua-duanya.

Ketahui apakah yang perlu dimakan

Diet DASH sangat mudah. Ia bermaksud:

Makan lebih banyak sayur-sayuran seperti tomato, ubi kayu, sayur hijau, lobak dan lain-lain. Sayur-sayuran kaya dengan vitamin, serat dan mineral (potasium dan magnesium).  Sekiranya anda menggunakan sayur dalam tin, pilih yang berlabel ‘rendah natrium’ atau ‘tiada garam tambahan’.

Makan lebih banyak buah-buahan. Buah adalah bahagian sihat hidangan anda. Ia adalah sumber serat, vitamin dan mineral yang bagus.  Lazimnya, ia mengandungi lemak yang rendah (kecuali kelapa). Makan kulitnya sekali jika boleh. Jika anda menggunakan buah-buahan di dalam tin, pilih tin yang berlabel ‘bebas gula’ atau ‘tiada gula tambahan’. Buah-buahan sitrus seperti oren dan anggur boleh memberi tindak balas kepada ubat-ubatan yang diambil. Sila rujuk kepada doktor sebelum memakannya.

Makan lebih banyak produk tenusu yang kurang atau bebas lemak seperti susu, keju, dan  yogurt. Makanan ini kaya dengan vitamin D, kalsium dan protein.

Makan lebih banyak makanan bijian sempurna (whole-grain) seperti pasta , roti dan bijirin.

Makan lebih banyak kacang dan biji seperti kacang almond,biji bunga matahari,dan kacang peas yang membekalkan protein, potasium dan magnesium.

Makan lebih banyak daging pejal, ikan dan poltri(ayam itik). Ia membekalkan vitamin B, protein, zink dan zat besi. Ikan seperti salmon dan tuna pula kaya dengan asid lemak omega 3 – lemak yang bagus.

Kurangkan makan makanan yang kaya dengan kolesterol, lemak tepu, dan lemak trans. Pilih makanan yang berlabel ‘lemak tidak tepu’, ’tiada lemaktrans’ atau’ bebas lemak trans’.

Melakukan perubahan secara berperingkat

Anda tidak perlu menukar diet serta merta kerana tubuh badan anda memerlukan masa untuk menyesuaikan keadaan.  Jika perubahan berlaku dengan terlalu cepat, anda boleh mengalami cirit-birit akibat daripada diet DASH yang mengandungi banyak sayur, buah, dan bijian (makanan kaya dengan serat). Masalah ini boleh dielakkan dengan menambah sayur, buah, bijian dan lain-lain secara berperingkat.

Catat dan simpan diari tabiat pemakanan semasa anda

Catat apa, bila, berapa banyak, dan kenapa anda makan di dalam diari. Sebagai contoh, tulis jika anda tidak mengambil sarapan, atau makan besar,atau makan snek berlemak tinggi sambil menontong wayang, atau tidak makan sayur. Hal ini akan membantu memahami tabiat pemakanan anda dan seterusnya melakukan perubahan yang sesuai. Anda juga boleh mendapatkan khidmat pakar pemakanan dengan menunjukkan catatan yang dibuat supaya dia boleh membantu anda.

Cari makanan DASH apabila anda makan di luar

Mengekalkan diet DASH apabila makan di luar juga sangat penting. Sebagai contoh, di restoran. Sememangnya sukar untuk anda mengawal jumlah sayur, buah, daging, ikan dan lain-lain yang diambil tetapi anda boleh cuba untuk memesan makanan DASH seperti salad, sayur stim, buah-buahan atau sekurang-kurangnya segelas susu rendah / bebas lemak.

Anda juga boleh membawa bekal makanan untuk makan tengahari sewaktu bekerja seperti sandwich (lobak, kubis, salmon, timun), sup sayur dan susu skim atau jus buah tanpa gula. Makanan dan minuman ini membantu anda makan secara sihat walaupun berada di luar rumah.

Pastikan makanan segar anda sentiasa segar

Jika anda membeli makanan segar, letakkannya di dalam beg plastik. Ia akan membantu makanan untuk tahan lebih lama. Jika dibiarkan begitu sahaja, makanan-makanan tersebut akan rosak sebelum sempat anda gunakannya.

Makan bukanlah semudah yang disangka, lebih-lebih lagi jika makan untuk mencegah hipertensi. Carilah tip-tip lain tentang diet DASH untuk pemakan intuitif, anda mungkin menemui maklumat yang berguna dan membantu untuk makan dengan lebih sihat.


Aktiviti Harian Terganggu Kerana Masalah Kencing Tidak Lawas? Ini Cara Atasinya

Masalah kencing tidak lawas mengganggu keselesaan hidup anda? Sebelum meneliti dengan lebih lanjut berkenaan punca kencing tak lawas, adalah lebih baik sekiranya kita memahami dengan lebih baik berkenaan sistem urinari terlebih dahulu.

Sistem urinari, yang juga dikenali sebagai sistem buah pinggang, menghasilkan, menyimpan dan
 menyingkirkan air kencing
; iaitu sisa cecair yang
dikeluarkan oleh buah pinggang
.

Untuk mendapatkan lebih banyak info tentang Urologi, sila dapatkannya
di sini.

#Buah pinggang

Buah pinggang adalah
organ yang berbentuk seperti kacang
 yang terdapat di sepanjang dinding posterior rongga perut.

Buah pinggang kiri terletak sedikit lebih tinggi daripada buah pinggang kanan kerana bahagian kanan hati jauh lebih besar daripada sisi kiri.

Buah pinggang, tidak seperti organ-organ lain rongga perut, terletak posterior ke peritoneum dan menyentuh otot-otot belakang.

Buah pinggang dikelilingi oleh lapisan adipose yang memegang buah pinggang di tempat yang sepatutnya dan melindungi buah pinggang daripada kerosakan fizikal.

Buah pinggang menapis sisa metabolik, ion berlebihan, dan bahan kimia dari darah untuk membentuk air kencing.

#Ureter

Ureter adalah sepasang tiub yang membawa air kencing dari buah pinggang ke pundi kencing.

Ureter berukuran kira-kira 10 hingga 12 inci panjang dan berada di sebelah kiri dan kanan badan selari dengan lajur vertebral.

Graviti dan peristalsis tisu otot licin di dinding ureter menggerakkan air kencing ke pundi kencing.

Hujung ureter bersambung sedikit ke dalam pundi kencing dan disambungkan pada titik masuk ke pundi kencing oleh injap ureterovesikal.

Injap ini menghalang air kencing dari mengalir ke arah buah pinggang.

#Pundi kencing

Pundi kencing adalah organ kosong yang berbentuk seperti karung yang digunakan untuk tujuan penyimpanan air kencing.

Pundi kencing terletak di sepanjang garis tengah badan pada hujung pelvis yang rendah.

Air kencing yang memasuki pundi kencing dari ureteri perlahan-lahan
mengisi ruang kosong pundi kencing
 dan sekali gus mengembangkan dinding elastiknya.

Dinding pundi kencing boleh mengembang untuk menyimpan air kencing daripada 600 hingga 800 ml air kencing.

#Uretra

Uretra adalah tiub yang dilalui air kencing dari pundi kencing ke bahagian luar badan. Uretra wanita adalah sekitar 2 inci panjang dan berakhir dengan kelentit dan pembukaan vagina.

Bagi kaum lelaki, uretra adalah sekitar 8 hingga 10 inci panjang dan berakhir di hujung bahagian batang zakar.

Uretra juga merupakan organ daripada sistem pembiakan lelaki kerana ia membawa sperma keluar dari badan melalui zakar.

Aliran air kencing melalui uretra dikawal oleh otot sfingter urethral dalaman dan luaran.

Sphincter uretri dalaman diperbuat daripada otot yang licin dan dibuka dengan sukarela apabila pundi kencing mencapai tahap tertentu dari tekanan.

 Pembukaan sphincter dalaman menyebabkan rasa untuk membuang air kencing.

Sphincter urethral luar diperbuat daripada otot rangka dan boleh dibuka untuk membolehkan air kencing melepasi uretra atau mungkin ditutup untuk melambatkan kencing.

Penyimpanan hasil buangan

Selepas air kencing telah dihasilkan oleh buah pinggang, ia diangkut melalui ureter ke pundi kencing.

Pundi kencing diisi dengan air kencing dan menyimpannya sehinggalah badan sudah bersedia untuk membuangnya.

Apabila amaun pundi kencing mencapai mana-mana dari 150 hingga 400 mililiter, dindingnya mula mengembang atau meregang dan reseptor peregangan di bahagian dindingnya menghantar isyarat kepada otak dan saraf tunjang.

Isyarat ini mengakibatkan kelonggaran sphincter urethral dalaman secara sukarela dan rasa untuk mengeluarkan air kencing.

Air kencing boleh ditangguhkan untuk dibuang selagi
pundi kencing
 tidak mencapai jumlah maksimum, tetapi peningkatan isyarat saraf menyebabkan ketidakselesaan terhadap seseorang individu dan keinginan untuk membuang air kencing.

Jenis dan punca masalah kencing tidak lawas

#1 Punca masalah kencing tidak lawas jenis tekanan

Kehamilan

Kelahiran

Menopaus
 –
Apabila tahap estrogen menurun, otot boleh menjadi lemah

Histerektomi – Pembedahan pembuangan uterus (rahim)

Beberapa prosedur pembedahan lain

Umur

Obesiti

#2 Punca kencing tak lawas jenis desakan

Cystitis- Keradangan lapisan pundi kencing

Isu sistem saraf pusat (CNS) –
Contohnya pelbagai sklerosis
,
strok
 dan
penyakit Parkinson

Prostat yang berkembang – Pundi kencing boleh jatuh dan uretra menjengkelkan

#3 Punca kencing tak lawas jenis limpahan

Ini berlaku apabila terdapat halangan pada pundi kencing. Berikut mungkin mencetuskan halangannya:

Kelenjar prostat yang diperbesarkan

Tumor yang
menekan pundi kencing

Sembelit

Pembedahan inkontinens urin yang terlalu jauh

Kolik buah pinggang (renal colic)

#4 Punca masalah kencing tidak lawas jenis total

Kecacatan anatomi yang telah berlaku sejak lahir

Kecederaan tulang belakang yang merosakkan isyarat saraf antara otak dan pundi kencing

Fistula – Tiub (saluran) berkembang di antara pundi kencing dan kawasan berdekatan, selalunya faraj

Baca juga:

Tip apabila anda mengalami masalah kencing tidak lawas

Inkontinens atau masalah kencing tidak lawas boleh berlaku disebabkan oleh beberapa perkara.

Antaranya penuaan, menopaus, kelahiran anak dan keadaan kesihatan lain.

Keadaan ini sudah pasti menganggu setiap individu terutamanya apabila melakukan aktiviti di luar rumah.

Mengawal berat badan

Risiko kencing tak lawas boleh diturunkan dengan
mengurangkan berat badan.

Obesiti merupakan salah satu punca kencing tak lawas, ia mungkin kerana semakin bertambah berat badan meningkatkan tekanan perut yang boleh menyebabkan masalah kencing tidak lawas.

Berhenti merokok

Individu yang mengalami inkontinens perlu menghentikan
tabiat merokok
. Kajian mendapati bahawa individu yang merokok lebih cenderung mengalami kencing tak lawas.

Ini kerana merokok merosakkan saluran darah yang sangat kecil di dalam badan kita dan menyebabkan tisu menjadi lemah.

Selain itu,
rokok juga boleh menyebabkan batuk
 yang mana boleh menyebabkan kebocoran air kencing pada orang yang mengalami inkontinens tekanan. Merokok juga dikaitkan dengan kanser pundi kencing.

Senaman pelvis

Ia adalah bentuk senaman otot pinggul yang sangat berguna bagi individu yang mengalami masalah kencing tidak lawas.

Senaman ini sangat baik untuk melatih ketahanan dan kontraksi otot yang berfungsi apabila anda menahan dan membuang air kecil.


Stigma Terhadap Pesakit Psoriasis

Psoriasis adalah sejenis penyakit radang kulit kronik. Ia mungkin bukan sejenis penyakit yang popular di Malaysia. Sekitar 12 ribu rakyat Malaysia menghidap psoriasis.

Berbeza dengan ekzema, ia bukanlah sejenis alahan. Ekzema lebih kerap berlaku dan lebih mudah dirawat berbanding psoriasis. Seperti banyak masalah kulit, pesakit psoriasis sering dilihat dengan pandangan yang kurang mesra.

Bukan sekadar sakit di luar

Apa yang menjadi cabaran pesakit psoriasis adalah bukan sekadar penyakit kulit, tetapi perasaan malu dan kurang keyakinan diri yang harus dihadapi. Apabila bersama-sama dengan mereka yang mempunyai kulit yang cantik, perasaan rendah diri pasti akan timbul dan ia sangat menyiksa emosi dari dalam.

Seorang jurugambar, Raja Mokhzairi, seperti yang dilaporkan oleh BERNAMA, berkata bahawa penyakit psoriasis yang dialaminya sedikit-sebanyak menjejaskan pekerjaannya yang memerlukannya untuk berjumpa dengan orang selalu.

Walau bagaimanpun Mokhzairi berkata, “Saya sudah boleh menerima keadaan saya ini sekarang. Saya sudah tidak kisah apa orang kata atau jika orang pandang saya.”

Pengaruh media

Pengaruh media telah membuatkan semua orang mahu mendapatkan kecantikan yang sempurna. Dengan promosi dan iklan di surat khabar, radio mahupun televisyen, ia sentiasa membuatkan orang rasa dirinya tidak cantik dan memerlukan produk untuk menambahkan kecantikan mereka.

Sedangkan, itu hanyalah helah daripada penjual untuk memasarkan produk mereka. Kesannya, masyarakat akan kurang menghargai apa yang ada pada dirinya sehingga merasakan dirinya sentiasa memerlukan penambahan yang hakikatnya tidak perlu.

Mereka yang ‘kurang’ cantik akan dipandang sinis kerana masyarakat telah menjadikan ciri-ciri yang dibuat oleh penjual produk sebagai kayu ukur. Pesakit psoriasis tentunya menjadi mangsa label masyarakat. Sedangkan, ia adalah sejenis penyakit, bukannya semata-mata disebabkan oleh gaya hidup kotor atau pemakanan tidak sihat.

Bukan penyakit berjangkit

Antara salah faham utama penyakit ini adalah menyangka bahawa psoriasis adalah penyakit berjangkit. Ia sebaliknya tidak berjangkit, tetapi merupakan radang kronik pada kulit. Puncanya adalah tidak diketahui tetapi berkait dengan genetik, persekitaran, gaya hidup dan pemakanan.

Psoriasis tidak berjangkit

Jangan takut untuk duduk dan makan bersama pesakit psoriasis. Bahkan, mereka sangat memerlukan sokongan dan teman. Apabila melihat segelintir individu yang menghidap masalah kulit dengan tompokan seperti psoriasis, pasti ada mata yang memandang dengan perasaan kurang senang gara-gara takut menerima jangkitan sehingga menjauhkan diri.

Elakkan menghukum hanya kerana kulit mereka kelihatan ‘bersisik’ dan kemerah-merahan.

Menurut Pakar Perunding Dermatologi Hospital Kuala Lumpur (HKL), Dr Azura Mohd Affandi, “Psoriasis sejenis penyakit keradangan kulit kronik
yang menyebabkan kulit menjadi tebal dalam tempoh yang singkat, kemerahan, dan menggelupas namun penyakit ini sebenarnya tidak berjangkit seperti yang dianggap oleh sebilangan besar penduduk. Bagi segelintir pesakit, mereka juga mengalami sakit pada bahagian sendi.”

Diskriminasi

Menurut kajian global yang dijalankan oleh Novartis International AG bertajuk ‘Clear About Psoriasis’ melibatkan 8300 pesakit psoriasis dari 31 negara, 80 peratus responden melaporkan mengalami diskriminasi dan menanggung malu akibat keadaan mereka.

Ia terutamanya berlaku dalam kegiatan seperti mengurut, gunting rambut atau berenang.

Video ihsan youtube Astro Awani.

Masyarakat perlu sedar

Kesedaran dan pendidikan tentang psoriasis hendaklah dilakukan dengan lebih pesat di semua peringkat. Hak yang sama harus diberikan kepada pesakit psoriasis sepertimana orang biasa. Penyakit ini bukanlah pilihan mereka dan ia juga tidak memudaratkan orang di sekeliling.

Dengan penerimaan dan sokongan daripada masyarakat, pesakit psoriasis boleh berfungsi dan bersama-sama bergerak di dalam masyarakat seperti orang biasa.

Pesakit psoriasis harus kuatkan semangat

Kini, pelbagai pilihan rawatan tersedia buat pesakit psoriasis. Ia termasuk terapi topikal (krim dan salap), fototerapi (terapi cahaya), terapi sistemik (ubat makan) dan terapi biologi (suntikan).

Apa yang penting adalah untuk tidak berputusa asa. Dapatkan nasihat daripada pakar dermatologi berkenaan keadaan anda dan cara terbaik untuk mengatasinya. Selain ubat-ubatan, ada juga cara
semula jadi
 untuk merawat psoriasis.

Cari kumpulan sokongan seperti Persatuan Psoriasis Malaysia untuk mendapatkan motivasi dan perkongsian mengenai psoriasis.

Hello Health Group
 tidak menyediakan nasihat perubatan, diagnosis atau rawatan.


Septum Bengkok, Resdung & Polip - 3 Penyakit Hidung Paling Lazim Di Malaysia!

Untuk pengetahuan anda semua, terdapat 3 jenis penyakit hidung atau rongga nasal yang paling lazim didiagnosis di negara kita termasuk septum hidung bengkak, resdung dan polip.

Persoalanya, apa dia punca dan bagaimana cara rawat masalah ini? Jom baca artikel untuk tahu dengan lebih lanjut!

Untuk mendapatkan lebih banyak informasi tentang Kesihatan ENT, anda boleh klik
di sini
.

Apa punca penyakit hidung lazim?

Septum hidung bengkok

Bagi masalah septum bengkok
, ia boleh berpunca daripada masalah kongenital (sejak lahir lagi) atau akibat trauma dan kecederaan yang dialami.

Lazimnya mereka yang terlibat dalam sukan kontak (ragbi, bola sepak dan sebagainya), berlawan (ahli tinju atau pergaduhan)
atau kemalangan kenderaan
 boleh mendapat masalah ini.

Apa yang lebih teruk lagi adalah keadaan septum bengkok boleh menjadi semakin teruk mengikut usia.

Dalam keadaan tersebut, jika ia menyebabkan simptom sehingga mempengaruhi kualiti hidup, rawatan pembedahan akan disarankan.

Resdung

Sesiapa pun boleh mendapat jangkitan sinus. Walau bagaimanapun, bagi mereka yang mempunyai faktor risiko, mereka lebih
cenderung untuk mendapat resdung
.

Septum hidung bengkok.

Ketumbuhan tulang pada hidung.

Sejarah alergi.

Terdapat kontak dengan kulat.

Sistem pertahanan badan lemah.

Tabiat merokok
.

Pernah mengalami jangkitan peparu atas.

Fibrosis sistik.

Jangkitan gigi.

Polip

Polip nasal terbentuk pada tisu hidung (berasal daripada lapisan mukosa) yang mengalami keradangan.

Lapisan mukosa di dalam hidung secara amnya agak lembap memandangkan tugasnya adalah untuk melindungi dan melembapkan udara yang dihirup.

Apabila berlaku jangkitan atau pencetus alergi, mukosa akan membengkak dan merah. Ia juga akan menghasilkan cecair yang keluar di luar kawalan normal badan.

Jika proses keradangan tersebut dibiarkan lama dan tidak dirawat, ia boleh membentuk polip kelak.

Terdapat beberapa situasi di mana pesakit boleh mendapat polip walaupun mereka tidak mempunyai sebarang isu
dengan proses radang hidung
.

Perkara ini termasuklah:

Sering mendapat jangkitan sinus.

Asma
.

Rinitis alergi.

Fibrosis sistik.

Sindrom Churg-Strauss.

Mereka yang sensitif terhadap ubat anti radang bukan steroid (NSAID).

Bagaimana rawat penyakit hidung lazim?

Septum hidung bengkok

Dalam kebanyakan keadaan, ia tidak perlu dirawat. Namun jika ia memerlukan rawatan,
pembedahan adalah pilihan yang popular
 dan lazim dipilih untuk dijalani oleh pesakit.

Kaedah pembedahan tersebut digelar septoplasti atau pembedahan rekonstruktif.

Namun bukan semua individu mampu untuk menjalani pembedahan tersebut berikutan
kos pembedahan tulang hidung bengkok
 ini agak tinggi.

Bagi yang tidak mampu, rawatan lebih tertumpu kepada kawalan simptom:

Ubat untuk hidung tersumbat
.

Antihistamin.

Penyembur steroid nasal.

Pelekat pada hidung.

Resdung

Pada awalnya, rawatan bagi masalah resdung lebih tertumpu kepada rawatan simptom.

Oleh sebab
hidung tersumbat merupakan simptom
 yang lazim dan kurang menyenangkan, penggunaan pelembap udara, kain basah suam dan penyembur hidung boleh membantu melegakan gejala tersebut.

Jika simptom masih tidak elok dalam masa seminggu, anda mungkin akan dipreskripsikan dengan rawatan antibiotik.

Ia berikutan dalam tempoh masa tersebut, ia memberikan gambaran bahawa punca kepada resdung yang anda alami adalah jangkitan bakteria.

Maka
anda perlu menghabiskan antibiotik
 tersebut untuk mengelakkan wujudnya strain rintang antibiotik yang bakal menyebabkan lebih banyak komplikasi.

Jika tiada apa yang boleh menyembuhkan resdung, kaedah pembedahan boleh dilakukan untuk mengosongkan sinus, membaiki septum hidung bengkok atau membasmi polip nasal yang terbentuk (jika ada).

Polip

Rawatan polip nasal terbahagi kepada dua, kaedah farmakologi atau kaedah pembedahan.

Setiap satu daripadanya mempunyai kelebihan dan kelemahan masing-masing.

Bagi penggunaan ubat, penyembur nasal boleh digunakan untuk melegakan simptom
selesema dan hidung tersumbat
.

Walau bagaimanapun, sekiranya simptom tidak terkawal dengan ubat yang dipreskripsikan oleh doktor, kaedah pembedahan boleh menjadi pilihan untuk membasmi polip tersebut.

Jika polip terlalu besar, doktor akan menjalankan teknik pembedahan endoskopik menggunakan skop yang dilengkapi dengan kamera di penghujungnya.

Selepas pembedahan selesai, pesakit
masih perlu memakai penyembur nasal
 dan air garam bagi mengelakkan pertumbuhan polip baharu.